Ҳавога совурилган миллиардлар - Ishonch.uz\nБош саҳифа Жамият Ҳавога совурилган миллиардлар\nСўнгги вақтларда Жиззах шаҳри, «Боғишамол» МФЙ, Тоғйўли кўчасида истиқомат қилувчилар бир-бири билан учрашиб қолса, фақат ичимлик суви ҳақида дардлашишади. Боиси, уларнинг энг катта муаммоси ҳам айнан мана шу сув.\nМаҳалладаги қўшни кўчаларга маълум бир вақтда ичимлик суви берилади. Ўша вақтда ҳамма қўлига илинган идишни кўтариб, югургилаб қолади. Аммо афсуски, жўмракдан тушаётган сувни қизғонадиганлар, сув сўраб пақир кўтариб кирганларларни қовоқ уюб кутиб оладиганлар ҳам бор. Сувни деб айрим маҳалладошлар сен-менга ҳам боришган ҳатто.\n«Сув бор» хат эмас,сув керак\nМуаммодан зада бўлган фуқаролар тегишли жойларга арз қилишган. Ёза-ёз, ниҳоят, 2019 йилда ўз мевасини берди. Мутасаддилар енг шимариб муаммо ечимига киришди. Тоғйўли кўчаси «Обод маҳалла» дастури асосида ичимлик суви билан таъминланадиган бўлди. «Elegant project» МЧЖ томонидан қиймати 1 миллиард 459 миллион 750 минг сўмлик лойиҳа сметаси ишлаб чиқилди. Хуллас, ишлар бошланиб кетди. Қудуқ ковланди, қувур тортилди. Аммо…\nҚудуқдан аҳоли кутган сув чиқмади. Шу-шу бўлди-ю, бошланган хайрли иш чала қолди.\n– Сув чиқмагани камдек, артезиан қудуқ атрофи очиқлигича турибди, – дейди Норбодом Абдусаломова. – Қудуққа тортилган электр сим ҳам очилиб ётибди. Невараларимни кўчага чиқаришга қўрқаман. Рўзғор катта, ёш болалар бор. Кунига икки-уч маротаба кир ювилади. Бир кунлик эҳтиёжимиз учун 80-100 литр сув керак. Ҳали у, ҳали бу кўчага сув излаб борамиз. Қачонгача шундай яшаймиз, ҳайронман. Қачонгача масъуллар «бажарамиз-бажарамиз», деб халқнинг қўйнини пуч ёнғоққа тўлдиради?\n– Бир неча йилдан бери сув муаммоси бўйича Порталга мурожаат қилдик, вилоят, шаҳар «Халқ қабулхоналари», 4- сектор раҳбари, «Сувоқова» ДУК раҳбариятига ёздик, натижа йўқ. Келишади, бир қоғозни тўлдириб кетишади, суратга олишади. Шугина холос, – дейди маҳалла фаоли Ҳусан Орзиқулов. – Очиғи, одамга алам қиларкан, шундоқ ёнгинамиздаги кўчаларда сув бор, бизда эса йўқ. Шаҳар «Сувоқова»дагилар лойиҳани биз қабул қилмаганмиз, дейди. Мутахассислар келишди, кўришди. Ярим соат ичида битта хонадонга етадиган сув чиқди. Масъулларга мурожаат қилсанг, тутуруқсиз жавоб беришади. Бизга «суви бор» хатлар эмас, сув керак.\nКўчадагилар сувсиз қолиб кетмас…\nМуаммонинг сабабини ўрганиш мақсадида «Жиззах сув таъминот» МЧЖда бўлдик. Аввалига у ердаги мутасаддилардан жавоб топишимиз қийин кечди. Корхона раҳбарининг қурилиш бўйича ўринбосари Жўрабек Ҳотамов муаммо бартараф этилишини айтди. Энг қизиғи, ўринбосарнинг «Нима бўпти, бутун бошли «Боғишамол» маҳалласида сув йўқ эмас-ку, битта кўчанинг муаммосини ечамиз, улар сувсиз қолиб кетмас» деган жавобидан ажабландик. Наҳотки, вилоятдаги сув таъминотига масъул раҳбарнинг жавоби шу бўлса? Ахир, давлатимиз раҳбари тегишли вазирликлардан тортиб, қуйи бўғинлардаги мутасаддилардан ҳам хонадонма-хонадон юриб, ҳар бир маҳалладаги мавжуд муаммо ва камчиликларни бартараф этишни талаб қилмоқда-ку…\nЛойиҳанинг ишга тушганига бир йилдан ошса-да, ҳамон муаммога ечим топилмаяпти. Ё биз билмайдиган яна бошқа сабаблар бормикан?..\nЭнди икки оғиз қурилиш ҳақида. Энг қизиғи, лойиҳанинг буюртмачиси ҳам, қурувчиси ҳам, қабул қилувчиси ҳам битта – Жиззах «Сувоқава» ДУК корхонаси. Чамаси, Жиззахдаги қурилишларда буюртмачи ҳам, пудратчи ҳам бир ташкилот бўлиш анъана тусини олган кўринади. Хабарингиз бор, Жиззахда қулаган уй ҳам битта қурилиш фирмаси томонидан ҳам буюртма қилинган, ҳам қурилган эди.\nБизни ажаблантирган яна бир нарса шу бўлдики, лойиҳанинг комиссия хулосасида маҳалла раисининг на муҳри бор, на имзоси. Бу ҳали ҳолва экан, давлат қабул қилиш комиссияси хулосасида «Боғишамол» маҳалласининг муҳри эмас, «Капитал строй сервис» МЧЖ муҳри қўйилган. Аҳолининг таъкидлашича, сув қурилиш ишларини ушбу «фирма» бажарган. Афсуски, фирма ҳақида бирорта маълумот ололмадик.\n«Жиззах сувтаъминот» МЧЖ Жиззах шаҳар филиали раҳбари Дилшод Ибрагимов ҳамда бош муҳандис Бобур Раҳмонқулов лойиҳанинг 2019 йил 30 декабрда қабул қилганидан бехабар экан. Филиал раҳбари ва муҳандиснинг иш бошлаганига кўп вақт бўлмабди. Бизнинг мурожаатимиздан сўнг иккаласи ҳам ушбу муаммо билан қизиқиб қолишди. Хўп майли, айрим мутахассисларнинг сўзларига кўра, ушбу лойиҳа тўлиқ ишга тушди ҳам дейлик, унда бир йилдан зиёд вақт давомида кўчадаги истеъмолчилардан қанча маблағ йиғилди? Қанча истеъмолчи бор? Ўтган давр мобайнида аҳолига қанча сув сотилди?\nСаволлар кўп. Фақат жавоб берадиган мард йўқ.\nСоқиевни кўрганлар борми?\nҚурилишнинг сифатли бажарилишини мониторинг қилиб боришга «Сув таъминоти ва оқова сув объектларини қурилиши бўйича инжиниринг компанияси» ДУК Жиззах вилояти ҳудудий бошқармаси масъул бўлган. Муаммоли масала бўйича бошқарма бошлиғи Мираҳмад Қоратоевга мурожаат қилдик. Бироқ раҳбар саволларимизга назоратчи Учқун Соқиев маҳалла аҳли олдида жавоб беришини айтди. Назоратчи эса эртага интервью беришини айтганча жуфтакни ростлаб қолди. Эртаси куни қўнғироқ қилганимизда ишхонада тафтишчилар борлигини, чиқолмаслигини, индинига бир масала юзасидан бошқа жойдалигини айтиб, гўшакни қўйиб қўяверди. Бир ҳафта давомида қўнғироқларимизга жавоб бериб турган Соқиев кейинчалик буни ҳам кўп кўрди. Шундан буён Соқиевни излаймиз.\nХуллас, давлат ғазнасидан ажратилаётган миллиардлаб маблағлар аҳоли фаровонлиги учун йўналтирилмаётганга ўхшайди. Акс ҳолда, Тоғйўли кўчаси аҳли амалдор акаларнинг эшиги олдида шикоят хати кўтариб, сарғайиб турмас эди. Балки, мутасаддилар бу ҳолатга бирор изоҳ берар!..\nАввалги саҳифаҚоғоздаги рақамлар учун эмас, аниқ режа ва мақсадлар билан ишлаш зарур\nКейинги мақолаҚийшиқ деворга урилган бош


08:00 / 06 апрель 619 pdf Ўқиш режими + -\n«Ҳасан II» масжиди Марокашнинг Касабланка шаҳрида жойлашган. Энг баланд минора бўйича дунёдаги иккинчи ўринда туради. Ҳозирда Aфрикада иккинчи поғонада турувчи энг катта амалдаги масжид ҳисобланиб, қатор жаҳон рекордларига эга. Масжид дунёдаги энг катта еттинчи масжиддир. Миноранинг юқори қисмида Макка томон йўналтирилган лазер мавжуд бўлиб, у ибодат қилувчиларга намоз ўқишга ёрдам беради.\nУшбу бинонинг Aтлантика океани бўйлаб жойлашиши унинг тарихи учун муҳим аҳамиятга эга. Масжид номини олган қирол Ҳасан II марҳум қирол Муҳаммад V шарафига ибодат жойини фойдаланишга топширган. Бинонинг катта қисми қўлда ишланган. Дарҳақиқат, 60000 марокашлик ҳунармандлар масжидда қўлда ишланган мозаикалар, мармар плиталар, устунлар, гипс деталлари ва ёғоч шифтлар устида ишлаганлар. Ишчиларнинг умумий сони 30 мингдан кўп эди. Ушбу кучли меҳнат сабабли қад кўтарган масжид Марокашда бунёд этилган энг йирик меъморий лойиҳалардан бири ҳисобланади.\n11:00 / 06 апрель 194\n1371 09:30 / 25.09.2020\n723 07:30 / 01.03.2019\n336 14:54 / 13.08.2020\n372 14:46 / 18 январь


Биз қачон шукр қиламиз?\nНуриддин Турсуновни Гулистонда яхши билишади. Кўзи ожиз бўлса-да, уни кўпинча шаҳар кўчалари, йўлкаларида учратиш мумкин. У уйида узоқ ўтиролмайди. Қайноқ ҳаётга, одамлар орасида бўлишга талпинади.\n“Биз сен билан биргамиз!” Ана шундай шиор остида байрам тадбирлари ташкил этилмоқда\nМақсад бемор болалар ва уларнинг оилаларини руҳан, маънан қўллаб-қувватлаш, ижтимоий ҳимоя қилиш, уларга кўтаринки кайфият улашишдан иборат.\nНуротанинг нурли чашмаси. Сувни тозалайдиган "авлиёбалиқлар"\nНуротада туманида олтмишга яқин қишлоқ мавжуд. Умумий майдони олти ярим минг квадрат метр майдонни қамраб олган бу табаррук заминда муқаддас жойлар кўп. Шулардан бири Нур қасри. Уни қадимда “Искандария“ деб ҳам аташган.\nТадбиркор Комилжон Носиров саъй-ҳаракати билан фаолияти йўлга қўйилган “Комилжон туяқушлари” фермер хўжалиги учун туман ҳокимлиги томонидан 5 гектар ер ажратиб берилди.\nShowing 21-36 of 82 items.


Жаҳонгир Меҳмонов "Ҳоким кубоги"да сафга қайтиши мумкин » Скачать музыку бесплатно новинки музыки 2016-2017\nКомментариев: 0 Просмотров: 236 Дата: 30-01-2016, 03:52 Фарғонанинг "Нефтчи" клуби ҳимоячиси Жаҳонгир Меҳмонов жароҳатидан тикланди. Хабарингиз бор, ҳимоячи ўтган мавсум кўпинча жароҳат муаммосига дуч келди. Айни пайтга келиб Жаҳонгир Олий лига-2015да ортириб олган жароҳатидан тикланди ва машғулотларда иштирок этмоқда.- Ўзимни яхши хис қиляпман. Лекин Тошкентдаги ўйинларда иштирок этмадим. Насиб қилса, 31 январь куни майдонга тушаман ва "Ҳоким кубоги"да "Нефтчи" шарафини ҳимоя қиламан, - деди 25 ёшли наманганлик футболчи. Эслатиб ўтамиз, Меҳмонов ўтган мавсумда "Нефтчи" шарафини 18 ўйинда ҳимоя қилган ва 1620 дақиқа майдонда ҳаракат қилган. Футболчини "Ёзёвон-Лочинлари"га қарши учрашувда майдонга қайтиши кутилмоқда. "Нефтчи" ПФК матбуот хизмати. - деб хабар бермоқда Stadion.uz нашри.


“Олтин гепард” кинофоруми эртага старт олади - www.Voydod.net\n“Олтин гепард” кинофоруми эртага старт олади\n19 октябр куни III “Олтин гепард” Тошкент халқаро кинофоруми ўз ишинибошлайди. Фестивалнинг илк куни тўлиқ ва қисқа метражли ҳамда анимацион фильмлартанлови ҳамда ҳакамлар ҳайъати аъзолари иштирокидаги матбуот анжумани бўлиб ўтади. Шу куни япон, эрон вахитойлик киноижодкорлардан маҳорат дарслари ҳам тақдим этилади. Шунингдек эртага халқаро кинофорумнинг тантанали очилиш маросими ҳам бўлиб ўтади. Учинчи “Олтин гепард” Тошкент халқаро кинофоруми келиб тушган фильмларнисаралаш жараёнида таркибида юртимизнинг етакчи кинотанқидчилари, режиссёр ва актёрлари бўлган саралашкомиссияси аъзолари хорижлик экспертлар иштирокида катта ҳажмдаги ишни амалга оширишди. Улар 500 дан ортиқтўлиқ ва қисқа метражли ҳамда анимацион фильмларни кўриб чиқишди. Бу фильмлар ичидан кинофорумнинг танловдастури учун 11 та тўлиқ метражли, 13 та қисқа метражли ва 10 та анимацион фильмлар, жами 34 та фильм саралаболинди. Кинофорумнинг қисқа метражли фильмлари танловдастурида ўзбек режиссёрлари томонидан суратга олинган учта фильм намойиш этилади. Тўлиқ метражли фильмлартанлов дастурига эса ўзбек режиссёрларининг иккита фильми киритилган. Халқаро кинофорум 24 октябрга қадар давом этади.


Таиландда сув устида уй қурган америкалик қатл қилиниши мумкин\nфуқароси Чаду Элвартовски ва унинг рафиқаси Супрани Тепдетга Таиландда ўлим жазоси берилиши мумкин. Бунга сабаб сифатида улар Таиландга тегишли бўлган худуддаги сув устида уй қургани кўрсатилмоқда.Таиланд ... 24 километр узоқликда эканини даъво қилмоқда. Бундай ҳолатда у Таиланд қонунчилигига даҳлдор бўлмайди.Агарда Элвартовски ва рафиқаси Тепдет ...\nТаиланд 2019 йилда туризмдан 70 миллиард доллар даромад олади\nНовости» ёзишича, Таиланд 2018 йили рекорд даражада — 38,27 миллион нафар хорижий сайёҳни қабул қилди. Аммо бу бошланиши — 2019 йилда мамлакатга 41,1 миллион нафар ... 7,5 фоиз кўп сайёҳ келди. Биргина 2018 йилнинг декабрь ойида Таиландни 3,85 миллион нафар хорижлик томоша қилиб кетди. Вазирлик 2019 ...\nЎзбекистоннинг 4 фуқароси Таиландга киритилмади\nкўрсатиш учун Бош консулхона ходими Бангкок шаҳри аэропортига борди. Таиланд иммиграция хизмати бўлинмасининг расмий маълумотларига кўра, мазкур ... фуқароларини навбатдаги авиарейс билан Ўзбекистонга қайтариш учун Таиланд тегишли ҳокимият органлари ва «Ўзбекистон ҳаво йўллари» авиакомпанияси ...\nҒорда қолиб кетган 12 ўсмир ва мураббий қутқарилди\nТаиландда ғорда қолиб кетган 12 ўсмир ва мураббий қутқарилди. Бу ҳақда «РИА Новости» хабар бермоқда. Қутқарувчилар эвакуация қилинган болаларни ...\nТаиландда ғорда қамалиб қолган футбол жамоаси қутқарилмоқда (Фото)\nТўққиз кунлик қидирувдан сўнг болалар ва уларнинг мураббийси тирик, аммо очликдан ҳолдан тойган ҳолда топилди. Аниқлашича, улар ғорда дўстларидан бирининг туғилган кунини нишонлаш учун кўп егулик ва ичимликлар олиб олишган ва айнан шу уларнинг бир неча кун жон сақлашига ёрдам берган.\nМаск Таиланддаги Кхао Луанг ғорида сув қамалида қолган болаларни қутқаришга кўмаклашиш учун ўз муҳандисларини юборди, деб хабар бермоқда «Newsru.com». ... юборди, деб хабар бермоқда «Newsru.com». Болаларнинг олдигача Таиландлик дайверлар (сувга шўнғувчилар) етиб боришган, бироқ болаларнинг ...\nТаиландда футбол жамоаси йўқолиб қолди\nТаиланднинг Чианграй вилоятида жойлашган Кхао Луанг ғорига кириб кетган 12 нафар ўсмир футболчи қайтиб чиқмаган. Бу ҳақда «Korrespondent.net» ...\nТаиландда 9 йилдан бери илк марта ўлим жазоси қўлланди\nТаиланднинг Учинчи миллий телеканалига асосланиб хабар тарқатишича, Бангкокдаги марказий турмада тўққиз йилдан бери биринчи маротаба ўлим жазоси ... қочганди. У ўша куниёқ қўлга олиниб, ўлим ҳукми кейинчалик ўқилган. Таиландда амалдаги жиноят-процессуал кодекси қабул қилинган 1935 йилдан ...\nТаиландда автобус йўлдан чиқиб кетиб, ағдарилди\nТаиландда 36 нафар йўловчига эга автобус йўлдан чиқиб кетди ва ағдарилди. Маълумотларга кўра, ҳалокат сабаб 20 нафар киши жароҳатланди. «Автобус ...\nТаиландда 20 киши автобусда тириклай ёниб кетди\n30 март куни Таиландда 50 кишига мўлжалланган автобусда содир бўлган ёнғин оқибатида мянмалик 20 нафар меҳнат муҳожири ҳалок бўлди. Ёнғин сабаби ҳали аниқлангани ...


Статистик маълумотларга кўра, ҳар қандай оддий инсонда 200дан ортиқ соҳада турли қобилият, истеъдод ва ўзига ёққан хоббиси мавжуд экан. Масалан, кимдир нотиқлик, мусиқа ёки савдо-сотиқ соҳасида ўзини океандаги балиқдек эркин ҳис қилса, бошқа бири интернетни, чет тилларини яхши билади ёки қандайдир бир ҳунари бор. Кимнинг қўлидан қандай иш келишидан қатъи назар, бу қобилиятларни “монетизация” қилишни, яъни ПУЛЛАЙ ОЛИШ кўникмасини эгаллай олмасалар, улар келгусида ҳеч қандай наф келтиролмайди. Бозор иқтисодиёти гуркираб ривожланаётган айни дамда сиз ўзингиздаги мана шундай қобилият, истеъдод ва хоббиларингизни чуқур англаб етиш ҳамда нималарга қодир эканлигингизни атрофдагиларга кўрсатиб қўйиш даври келди! Ичингизда ухлаб ётган улкан девни уйғотинг!\nКурс нархи ойига 375 минг сўм.\nКоллеж ва ОЎЮ талабалари учун тўлов чегирма нархда: 295 минг сўм.\nЎз жойингизни банд қилиш ёки қўшимча маълумотлар олиш учун ҳозироқ бизга қўнғироқ қилинг: +998901328800; +998939481057, +998901664517


OʻzLiDeP депутатлари “Ҳасан-Ҳусан” корхонасига замонавий боғча учун ер майдони ажратишга кўмаклашади | O'zLiDeP\nOʻzLiDeP депутатлари “Ҳасан-Ҳусан” корхонасига замонавий боғча учун ер майдони ажратишга кўмаклашади\nOʻzLiDeP Тошкент шаҳар Кенгаши Президентимизнинг “Ҳудудларда тадбиркорлик ташаббуслари ва лойиҳаларини жадал амалга оширишни ташкил этиш чора-тадбирлари тўғрисида”ги қарорига мувофиқ, “Тадбиркорликни ривожлантириш ҳамда ишончли ҳимоя қилишни таьминлаш, уларни жадал ривожлантириш йўлидаги тўсиқларни бартараф этиш чора тадбирлари” мавзусида тадбирлар ўтказиб келмоқда.\nПартия Олмазор туман Кенгаши ва Ёшлик талабалар шаҳарчаси ҳамкорлигида Турин политехника университетида бўлиб ўтган тадбир ана шу мавзуга бағишланди. Йиғилишда Халқ депутатлари ва Олмазор туман Кенгашидаги OʻzLiDeP депутатлик гуруҳи аъзолари, тадбиркорлар ва партиянинг фаол аъзолари иштирок этди.\nТадбирдан кўзланган мақсад тадбиркорларимизни қийнаб келаётган муаммоларни бартараф этиш ва партия воситалар кўмагида тадбиркорлик субъектларини сонини кўпайтиришдан иборат.\n– Фаолиятимиз ойнага махсус ишлов беришдан иборат, – дейди тадбиркор, OʻzLiDeP фаоли Достон Ешимов. – Ҳозирда 8 нафар кишини иш билан таьминлаганмиз. Фаолиятимизни янада кенгайтириб, маҳсулотларимизни хориж бозорларига олиб чиқишни режалаштиряпмиз.\nТадбир давомида “Ҳасан-Ҳусан” корхонаси раҳбари, OʻzLiDeP аъзоси Ҳасан Балтабоев 150 кишилик замонавий турдаги мактабгача таълим муассасасини ташкил қилиш учун ер майдонини ололмаётганини айтиб, партия вакилларидан ёрдам сўради. Мазкур муаммо юзасидан O‘zLiDeP депутатлик гуруҳи аъзолари мутасадди ташкилотларга сўров билан чиқишга келишиб олишди.\nРахманова Гульнара УзЛиДеП тахтакупир туман Кенгаши ижрочи котиб 2018-10-24 08:25:34\nПартиямиз иш фаолиятини жонлантиришда , партиянинг жамяитдаги урни ва мавкейини иширишда бирдан бир куч депутатларимиз булиб саналади. Улар халкнинг орасига канчалик кириб якинлашса муомма хам уз узидан камаяди, бундан эса халкимиз рози булади албатта


Нашримиз йўқламасида: Когон шаҳри\nПўлат излар сарҳалқаси\nМамлакатимизда темир йўл транспортини изчил ривожлантиришга алоҳида эътибор қаратилмоқда. Мустақиллик йилларида ушбу тизимда кенг кўламли ислоҳотлар, улкан бунёдкорлик ишлари амалга оширилмоқда, йўловчи ва юк ташиш ҳажми тобора ортмоқда. Бунинг самарасида ўтган йилларда узоқ истиқболга мўлжалланган дастурлар, лойиҳалар асосида соҳада кенг кўламли темир йўл линиялари барпо этилиб, мавжудлари реконструкция қилинди, электрлаштирилди. Янги йўналишлар очилиб, янги темир йўл вокзаллари қурилди, мавжудлари таъмирланди.\nКогон шаҳри рамзий маънода Бухоронинг темир йўл дарвозаси ҳисобланади. Бу ердаги Бухоро вокзали Биринчи Президентимиз Ислом Каримовнинг 2015 йил 6 мартдаги "2015-2019 йилларда муҳандислик-коммуникациялари ва йўл-транспорт инфратузилмасини модернизация қилиш ва ривожлантириш дастури тўғрисида"ги қарорига асосан янгидан қурилиб, ўтган йили Мустақиллик байрами арафасида фойдаланишга топширилди.\nВокзалда VIP ва турли хизматлар кўрсатиш заллари , тиббиёт, она ва бола, дам олиш хоналари,кутубхона, савдо шохобчалари мавжуд.Бино ташқарисида 4 янги чиптахона ва фаввора қурилган.\nМайдони 2,9 гектар бўлган вокзал бир вақтнинг ўзида 500дан зиёд йўловчига хизмат кўрсатади. Бир кеча кундузда 2 мингдан ортиқ йўловчини кутиб олиб, жўнатиш имкониятига эга.\nТошкент — Бухоро йўналишида юқори тезликда ҳаракатланувчи "Afrosiyob" электропоезди қатновининг йўлга қўйилиши мамлакатимиз темир йўл тизимини ривожлантириш, транспорт хизмати кўрсатиш сифатини янада юксалтириш йўлида янги даврни бошлаб берди.\n2015 йил 6 ноябрда "Ўзбекистон темир йўллари" акциядорлик жамияти ва Испаниянинг "Patentes Talgo, S.L.U" компанияси ўртасида юқори тезликда ҳаракатланувчи яна иккита электропоездни харид қилиш бўйича шарт¬нома имзоланган эди. Шартномага мувофиқ, ушбу замонавий электропоездларнинг биттаси мамлакатимизга олиб келинди.\nЗамонавий "Afrosiyob" электропоезди олдингиларига қараганда янада кенг имкониятларга эга. Хусусан, шу вақтга қадар ҳаракатланаётган бундай электропоездлар 215 йўловчи сиғимига эга эди. Янги поезд 286 йўловчига мўлжалланган. Унда "эконом" тоифали вагонлар сони 2 та кўп.\nТез кунларда электропоезднинг иккинчиси ҳам олиб келинади. Поездлар ҳаракатини йўлга қўйиш баробарида қўшимча иш ўринлари яратилади.\nАйни чоғда қатнови Когон шаҳридаги вокзал орқали ўтадиган Бухоро — Мискин темир йўл қурилиши жадал суръатларда олиб борилмоқда.\nУшбу лойиҳани амалга ошириш давлатимиз раҳбарининг "Ўзбекистон Республикасида туризм соҳасини жадал ривожлантиришни таъминлаш чора-тадбирлари тўғрисида"ги фармонида кўзда тутилган замонавий транспорт логистикаси инфратузилмасини бунёд этиш ва сайёҳларга кўрсатилаётган транспорт хизматини яхшилашда муҳим қадам бўлади.\n*Кичик бизнеснинг дадил одимлари\nСуратда: корхона техник назоратчиси Руслан Шарипов тайёр маҳсулотни кўздан кечирмоқда.\nКичик бизнес ва хусусий тадбиркорлик қўллаб-қувватланаётгани рақобатбардош, арзон, сифатли маҳсулотлар ишлаб чиқариш кўламини кенгайтириш, аҳоли бандлигини таъминлашда муҳим омил бўлаётир. Айниқса, чекка ҳудудларда фаолият кўрсатаётган ишлаб чиқариш корхоналари кўплаб ёшларни иш билан таъминламоқда.\nЯқинда шаҳарда "Digital sеccuritu systеm" хусусий корхонаси ишга туширилиши натижасида 20 нафарга яқин ¬йигит-қиз иш билан таъминланди. Камёб маҳсулот ҳисобланган кузатув камераларини йиғишга ихтисослашган мазкур хусусий корхона фаолиятини йўлга қўйишда банкнинг дастлабки 100 миллион сўм миқдоридаги кредити сармоя вазифасини ўтади. Ёш тадбиркор Абдуҳамид Саидов бир неча йил мобайнида мазкур корхона лойиҳаси устида ишлади ва изланди.\n— Яратилаётган шароит ва имкониятлардан унумли фойдаланган ҳолда корхонани замонавий технология билан жиҳозладик,—дейди у биз билан суҳбатда.—Маҳсулотларимиз мижозларга манзур бўлмоқда. Уларни буюртмачиларга ўз вақтида етказиб беришга алоҳида эътибор қаратяпмиз.\nДарвоқе, корхона раҳбарининг гапида жон бор. Маҳаллий идораларнинг ёрдами билан замонавий жиҳозланган ишлаб чиқариш цехи ишга тушди. Тез суръатларда корхонада ишлаб чиқарилган видеокузатув маҳсулотлари бозорда ўз ўрнини топди. Нафақат вилоятимиз, балки республикамиз бошқа ҳудудларида ҳам корхона маҳсулотларига талабгорлар бор. Жамоа эришаётган ютуқлар замирида юқори малакали кадр¬лар тажрибаси ҳамда корхона раҳбарининг ишбилармонлиги ётади. Масалан, корхона директори ўринбосари Даир Гаджиев КИП-автоматика мутахассиси. У мамлакатимиз йирик ишлаб чиқариш объектларида тажриба орттирган.\n— Бизнесни юритиш бироз мураккаб иш саналади. Бундай ютуққа эришишнинг кафолатланган андозаси йўқ,—дейди Д.Гаджиев.—Тадбиркорлик бобида орттирилган тажриба ва кўникмалар бизнесда муносиб ўрин топиш имконини беради. Кўпгина тадбиркорлар савдо-сотиқни йўлга қўйиш билан иш бошлаб, дарров фойда олиш ниятида бўладилар. Биз эса кам¬ёб маҳсулотларни ишлаб чиқариш ғояси билан чиқдик ва бозорда муносиб ўрнимизни топдик.Айтиш жоизки, банкдан олинган кредит ва мамлакатимизда бизга ўхшаган тадбиркорларга яратилаётган шарт-шароитлар бизнес ғояларнинг рўёби сарзаминидир. Қолаверса, маҳаллий ҳокимият идоралари ишлаб чиқариш цехи учун бино ажратиб бериб, бизга қўл-қанот бўлишди. Дастлабки натижаларимиз ёмон эмас. Ҳар куни 100 тагача маҳсулот ишлаб чиқараяпмиз. Мактабгача таълим -муассасалари, мактаблар, идоралар маҳсулотларимизга харидор. Ички бозорни юқоритехнологияли техника воситаси билан таъминлаш билан бирга уни четга экспорт қилишни олдимизга мақсад қилганмиз.\nДарвоқе, юқори сифатли маҳсулот, бозор талаби, мақбул таннарх ҳар қандай ишлаб чиқариш объектининг истиқболини белгилайдиган омиллардандир. Шу нуқтаи назардан айтиш мумкинки, кун сайин имконияти кенгайиб бораётган ушбу кичик бизнес субъектининг янада улкан марраларни эгаллаши шубҳасиз.\n"Уйинг тинчми, юртдошим?!"\nАҳоли билан мулоқот мамлакатимизда изчиллик билан амалга ошаётган ўзгариш ва янгиланишлар, энг аввало, одамларни ўйлантираётган долзарб масалаларнинг оқилона ечимини топиб, аҳолининг хотиржам ва ўз турмушидан мамнун бўлиб яшаши учун барча шароитни яратишга, "Инсон манфаатлари ҳамма нарсадан устун" деган олижаноб ғоянинг ҳаётбахшлигини таъминлашга хизмат қилмоқда. Мурожаатлар билан ишлаш тизимини тубдан такомиллаштириш, аҳоли билан очиқ мулоқотни йўлга қўйиш, халқ ичига кириш, унинг дарди ва ташвиши билан яшаш ҳар бир давлат идораси раҳбарининг энг долзарб вазифасига айланди.\n—\tКогон шаҳридаги 21 маҳалла фуқаролар йиғини ҳудудида 55 мингдан зиёд оила истиқомат қилади, — дейди Когон шаҳар ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосари Азамат Эшов. — Маҳаллалардаги ижтимоий-иқтисодий ва маънавий муҳитни ўрганиш бўйича ташкил этилган ишчи гуруҳ томонидан аҳолининг турмуш фаровонлигини ошириш, уларнинг орзу-ниятлари, ҳаётий муаммо ва эҳтиёжлари ўрганиб чиқилмоқда. Муайян йўналиш бўйича оилавий тадбиркорликни йўлга қўйиш учун уларга амалий ёрдам кўрсатилиб, банк кредитлари ажратилмоқда. Аҳоли билан бевосита мулоқотларда кўплаб муаммолар ҳал этилиб, ечими топилмаган масалалар юзасидан мутасадди идораларга таклиф ва тавсиялар юборилмоқда.\nАҳоли талабига биноан ободонлаштириш масалаларига эътибор оширилмоқда. Хива кўчасида янги дренаж ўрнатилди, Темир йўл кўчасидаги тик қудуқ дренажи таъмирланди ва Турон кўчаси асфальт қилинди.\nТадбиркорлик билан шуғулланишга азм қилган фуқароларга "Қишлоқ қурилиш банки", Миллий банк ва Микрокредитбанк, Халқ банки томонидан 2 000 000 сўмдан 36 000 000 сўмликгача имтиёзли кредит маблағлари ажратилди.\n"Маҳалла" хайрия жамоат фонди шаҳар бўлими ва ҳомийлар ҳамкорлигида 34 нафар фуқарога моддий ёрдам берилиб, 16 эҳтиёжманд оиланинг уй-жойлари таъмирланди.\nАҳоли томонидан билдирилган муаммо ҳамда камчиликларни бартараф этиш мақсадида Когон шаҳар хусусий уй-жойлар мулкдорлари ширкати уюшмаси ҳамда хизмат кўрсатувчи ХУЖМШ, банклар кредит маблағлари ҳисобидан кўп қаватли уйларнинг том қисми, подъезд ва ертўласи таъмирланмоқда.\n48 нафар фуқаро давлат идоралари ва халқ хўжалигининг турли соҳаларига ишга жойлаштирилди.\nЎрганиш жараёнида ёши кексалар, ногиронлар томонидан билдирилган эътирозлар ҳисобга олиниб, кўп тармоқли поликлиника участка врачлари ва ҳамширалари ҳудудларга бириктирилиб, аҳолига ҳукуматимиз қарорига асосан арзон чакана нархларда сотилаётган дори ва тиббиёт буюмларининг рўйхати ва уларнинг номлари тўғрисида маълумотлар берилди.\n— Маҳалламизда спортга қизиқувчи истеъдодли ёшлар кўп, — дейди Адолат кўчасидаги 5-"г" уйда яшовчи фуқаролар.—Биз билан мулоқотга келган мутасаддиларга маҳалламиз ёшлари учун спорт майдончаси қуриб беришларини сўраб мурожаат қилдик. Улар таклифимизни маъқуллашди. Орадан кўп ўтмай уйимиз олдида спорт майдончаси қурилди. Амин бўлдикки, юзма-юз мулоқотлар давлат идоралари ва халқни бир-бирига янада яқинлаштирмоқда.\n—Миллий банк шаҳар бўлими томонидан тақдим этилган етти миллион сўмлик кредит ҳисобидан тадбиркорлик фаолиятимни бошладим,—дейди Садоқат Шаропова.—Бошлаган янги ишим оиламизга яхшигина даромад келтиришига ишонаман.\nДарвоқе, бугун жойлардаги муаммоларни кабинетдан чиқмасдан ҳал этиб бўлмаслигини ҳаёт исботламоқда. Халқ билан тўғридан-тўғри мулоқот одамларни ўйлантираётган масалаларни самарали ҳал этишнинг энг тўғри йўли эканини тажриба кўрсатиб турибди. Муҳими, ишонч ва умид билан қилинаётган мурожаатлар шунчаки қоғозларда қолиб кетаётгани йўқ. Вақтида ўрганил¬япти, аниқ жавоблар бериляпти. Муаммолар жойида ҳал этилаётир.\nАрзон уй-жойлар — фаровонлик омили\nМустақиллик йилларида эришган ютуқларимиз биз танлаган йўлнинг ҳақлигини тасдиқлади. Юрт кўркига-кўрк қўшаётган намунавий лойиҳадаги уй-жойлару улкан бунёдкорлик иншоотлари, кундан-кун чирой очаётган маҳаллаю гузарларимиз, хуллас,замонавийлашаётган обод юртимиз қиёфаси олдимизга қўйган улуғвор мақсадларимиз рўёбидир.\n— Когон шаҳар аҳолисининг турмуш шароитини яхшилаш, аҳолига хизмат кўрсатиш соҳасини такомиллаштириш бўйича мунтазам равишда самарали ишлар олиб борилмоқда,—дейди биз билан шу мавзудаги суҳбатда Когон шаҳар ҳокими ўринбосари Зафар Жумаев.— Ўзбекистон Республикаси Инвестиция дастурига асосан 1-сонли мактабда 315 ўринли, 4-сонли мактабда 240 ўринли қўшимча бинолар қурилди. Шунингдек, 13-сонли мактабгача таълим муассасаси мукаммал таъмирланди.\nПрезидентимиз Ш.Мирзиёев жорий йилнинг 10-11 март кунлари вилоятимизга қилган ташрифи чоғида шаҳарда қурилиш ва ободончилик ишлари бўйича кўплаб зарур маслаҳатлар берди ва таклифларини билдирди. "2017-2018 йилларда Бухоро вилоятини комплекс ривожлантириш чора-тадбирлари дастури тўғрисида" Вазирлар Маҳкамасининг 237-сонли қарори қабул қилинди. Ушбу ҳужжат вилоятимиз, жумладан, Когон шаҳрида ҳам мисли кўрилмаган бунёдкорликлар, воҳа аҳлининг манфаатларини янада тўлиқроқ таъминлаш борасидаги улкан ишларга тагзамин бўлди. Қарорга кўра, Бухоро шоҳ кўчаси йўли ёқасида 10 та кўп квартирали кўп қаватли арзон уй-жойлар бунёд этилади. Ушбу уйларда яшовчилар учун дам олиш жойлари, болалар майдончалари, автомобиль туриш жойлари,чиқинди йиғиш пунктлари қурилиши ҳам режалаштирилган. Айни чоғда ¬бу жараён бошлаб юборилган. Шунинг¬дек, тадбиркорлар томонидан ҳам замонавий кўринишдаги дорихоналар, озиқ-овқат дўконлари, аҳолига хизмат кўрсатиш мажмуалари қурилиб, фойдаланишга топширилади.\nБу ишлар замирида аҳолининг турмуш даражасини ошириш, уларга қулай шароит яратишдек муҳим устувор мақсад мужассам.\n*Депутат ва ҳаёт\nҚаерда амалий иш бўлса, ўша жойда ривожланиш дарҳол кўзга ташланади. Бугун буни "депутатман", дея халқ юкини елкасига олган ҳар бир инсон чуқур англамоқда. Депутатларнинг фаолиятига назар ташлаш мақсадида халқ ¬депутатлари туман Кенгашига ЎзХДПдан сайланган депутат, Когон шаҳридаги 6-мактаб директори Насиба Қодирова билан учрашдик.\n— Халқнинг меҳрини қозониш, ишончини оқлаш осон эмас.— дейди биз билан суҳбатда у.—Бунинг учун депутат доимо одамлар орасида бўлиши, ҳар бир кишининг дарди, қувончини ўзиники деб билиши керак. Ҳудуддаги аҳолини ўйлантираётган масалаларни ўрганиб, мутасадди ташкилотларга таклифлар, депутатлик сўровлари билан чиқиш зарур. Шу жиҳатдан олиб қарасак, халққа яқин бўлсаккина давлат ҳокимияти ва бошқаруви органлари билан аҳоли ўртасида кўприк вазифасини ўта оламиз. Шундагина аҳоли фаровонлиги йўлида кўплаб ишларни амалга ошириб, сайловчилар ишончини қозонишимиз мумкин. Ҳудудимизда 1800 нафар киши истиқомат қилади. Улар ичимлик суви, табиий газ, электр энергияси билан тўлиқ таъминланган. Аҳолининг аксарияти иш билан банд. Оилалардаги ижтимоий-иқтисодий ва маънавий муҳит, одамларнинг турмуш -фаровонлиги, орзу-ниятлари, ҳаётий муаммо ва эҳтиёжлари бизга қилаётган мурожаатларида акс этиб турибди. Мазкур мурожаатларни чуқур ўрганиб, уларни ҳал этишга ҳаракат қилаяпмиз. Масалан, зирабодлик Мухлиса Норова 2 нафар фарзанди билан қийналиб қолганини билдириб, ёрдам сўраб муро¬жаат қилди. Турмуш ўртоғи ҳам ишсизлар рўйхатида тураркан. Улар-нинг турмуши анча қийин кечаётганини аниқладим. Аёлни ўзим ишлаётган мактабга ишга қабул қилдим. Яна бир фуқаро Ғуломҳусен Ҳасанов ҳам иш сўраб мурожаат қилганди, шу тариқа ишга жойлаштирдим.\nДарвоқе, ҳудудда аҳолининг турмуш шароитини яхшилаш, ёш авлодни маънан етук, жисмонан соғ¬лом этиб тарбиялаш борасида қатор хайрли ишларни режалаштирган Насиба Қодированинг ўз олдига қўйган ниятлари ҳали кўп. Зирабод маҳалласи кўчаларини таъмирлаш, ҳудудда спорт майдончаси барпо этиш шулар жумласидандир. Зеро, депутатларнинг халқ¬қа яқин бўлиш борасидаги саъй-ҳаракатлари негизида фуқаролар ўзининг фаровон турмуши, эртанги кунига бўлган юксак ишончни ҳис қиляпти.\nСуратда: "Севинч-фарм" қадоқлаш цехи ишчиси Марварид Расулова иш пайтида.\nЭл соғлиғи — юрт бойлиги. Бу — азалий ҳақиқат. Юртимизда тиббий хизмат кўрсатишни яхшилаш борасида кўзга кўринарли ишлар қилинмоқда. Даволашни дори-дармонларсиз олиб бориш қийин. Президентимизнинг аҳолини дори-дармон воситалари ва тиббиёт буюмлари ¬билан таъминлашни янада яхшилашга доир чора-тадбирлар тўғрисидаги қарори соҳа тараққиёти учун асос бўляпти. Айниқса,шу соҳада фаолият юритаётган хусусий корхона эгаларига кенг йўл очилди. Мамлакатимизда хусусий сектор ҳар томонлама қўллаб-қувватланиб, қулай ишбилармонлик муҳити яратилаётгани фармацевтика саноатини ҳам ривожлантириш, аҳоли ҳамда даволаш муассасаларини сифатли, хавфсиз дори-дармон воситалари билан таъминлашга хизмат қилмоқда. Маҳаллий шифобахш ўсимликлар асосида дори-дармон воситалари ишлаб чиқаришни кўпайтириш ҳисобидан фарма¬цевтика маҳсулотлари маҳаллийлаштирилиб, тиббиёт амал¬иётига жорий этилмоқда.\nКогонлик тадбиркор Камол Эшмуродов ҳам шу мақсад йўлида дастлабки қадамларини қўймоқда. У раҳбарлик қилаётган "Луқмони ҳаким" хусусий дорихонаси 1996 йилда иш бошлаган эди. Йиллар мобайнида оёққа туриб олган тадбиркор дорихона негизида ўтган йили "Севинч-фарм" хусусий корхонасини барпо этди. Маҳаллий хомашёлар асосида биологик фаол қўшимчаларни тайёрлашга ихтисослашган мазкур фармацевтика корхонасида доривор ўсимликлар ¬сараланади ва қадоқланади.\n—Аввалига Самарқанд, Тошкент, Наманган вилояти ўрмон хўжаликлари билан шартнома тузган ҳолда бундай ўсимликлар олиб келиниб, цехда қадоқланган бўлса, жорий йилда ҳудудимиздан четга чиқмаган ҳолда вилоят ўрмон хўжаликлари билан ўттиз тўрт миллион сўмлик доривор ўсимликларни етказиб бериш юзасидан шартнома туздик, — дейди корхона раҳбари Камол Эшмуродов.—150 минг АҚШ долларига Хитойдан қадоқловчи ускуналар келтирдик. Бунинг учун "Қишлоқ қурилиш банк"нинг 79 миллион сўмлик кредити таянч вазифасини ўтади. 150 та хусусий фирма билан ҳамкорлик қиляпмиз. Дори қадоқлаш цехида 13 киши иш билан банд. Бу ерда малакали мутахассислар билан бир қаторда ёш кадрлар ҳам самарали фаолият юритмоқда. Уларнинг аксарияти коллеж битирувчилари. Шу маҳалла ҳудудида замонавий жиҳозланган дорихона биносини Мустақиллик байрами арафасида ишга туширдик. Тиббиёт коллежини тугатган 10 нафарга яқин ёш провизорлар иш билан таъминланди. Келгусида маҳаллий шароитда ўсадиган шифобахш гиёҳлардан таблетка ва капсула шаклидаги дори воситалари ишлаб чиқариб, маҳсулот турини кенгайтириш ниятидаман. Чунки, дори воситалари таннархи арзонлашса аҳоли учун қулай. Қолаверса, уларни экспорт қилиш имконияти ҳам вужудга келади.Бунинг учун эса ҳали анча изланишим керак.\nҲа, бу тадбиркорнинг шашти баланд. У мақсади сари олдинга илгариламоқда.Дадил одимлари замон билан ҳамнафас. 40 нафар кишини иш билан таъминлаган тадбиркор кенг тармоқли фаолияти билан маҳалла аҳлига намуна кўрсатмоқда. Биргина дори воситалари ишлаб чиқариш билан чеклангани йўқ. "Когон юлдузи" фермер хўжалигини ҳам ташкил этиб, унга ўзи раҳбарлик қилмоқда. 150 бош қорамол, 700 бош қўй, кўплаб отлари бор.Хўжалигида паррандаларнинг барча турини учратиш мумкин. Бу фермер хўжалигида ҳам 10 нафар киши фаолият юритади.\nИзлаган имкон топади, деганлари шу бўлса керак-да!


"Нефтчи": 27 январь куни Тошкент йиғини якунланади » Скачать музыку бесплатно новинки музыки 2016-2017\nКомментариев: 0 Просмотров: 220 Дата: 25-01-2016, 17:40 Фарғонанинг “Нефтчи” клуби мазкур ҳафтада пойтахтдаги йиғинни якунлашини маълум қиламиз. Фарғоналик футболчилар 27 январь куни Жиззахнинг “Сўғдиёна” жамоасига қарши сўнгги назорат баҳсида майдонга тушишади ва шу куннинг ўзида жамоа Фарғонага қайтади. Шундан сўнг Андрей Фёдоров шогирдлари 29 январь куни старт оладиган Фарғона вилояти “Ҳоким кубоги”да ўз иштирокларини бошлашади. Шунингдек, Қатардаги Осиё чемпионатида ОТЖмиз дарвозасини қўриқлаган Абдумавлон Абдужалилов ҳам куни кеча машғулотларга қўшилди. Эслатиб ўтамиз, “Сўғдиёна”га қарши баҳс Чилонзордаги сунъий қопламали майдонда бўлиб ўтади. Учрашув соат 11:00да бошланади. - деб хабар бермоқда Stadion.uz нашри.


Обама сайловолди дебатларини мактабдаги муштлашувга ўхшатди\n09:42 / 13.03.2016\nАҚШ президенти лавозимига номзодларнинг сайловолди дебатлари "адоватга тўла" ва "мактаб ҳовлисидаги муштлашувга" ўхшайди, деб айтди АҚШ президенти Барак Обама Далласдаги 12 мартда айтган нутқида. Бу ҳақда РИА “Новости” ахборот агентлиги хабар бермоқда.\nОбама ўз рақибларига "Американи атайлаб заифлаштирмоқчи бўлган хоинлар" сифатида қарамайдиган номзодларни қўллаб-қувватлашга чорлади. Американинг келажаги ишониб топшириладиган сиёсатчилар америкаликларни бир-бирига пешонама-пешона тўқнаштирмасдан, уларни бирлаштириши керак, деб ҳисобламоқда Обама.\n"Бизнинг фарзандларга нима учун бизнинг сиёсат мактаб ҳовлисидаги муштлашувга ўхшашини тушунтириб бўлмайди. Ва биз фарзандларимизни митингларга олиб боришга ва уларга дебатларни кўришга имкон беришдан қўрқишимиз нотўғридир", деб қўшимча қилди Обама. Обама ўз нутқида аниқ номларни келтирмади, бироқ республикачи номзодларни танқид қилди. Обаманинг ўзи эса Демократик партия аъзоси ҳисобланади.\nОбама номзодлар томонидан билдирилган танқидларга жавоб берди. Обаманинг таъкидлашича, президентлик пойгасининг баъзи етакчиларининг унга нисбатан айтаётган сўзлари "ғирт ёлғон", чунки АҚШ унинг президентлиги давомида кўпроқ нарсага эришди ва ҳали ҳам "дунёдаги энг кучли давлат" бўлиб қолмоқда.\n2016 йил июлда демократлар ва республикачилар миллий конвентлар ўтказишади, унда АҚШ президентига партиялардан расмий номзодлар сайланади. АҚШ президенти лавозимига сайловлар 8 ноябрда бўлиб ўтади.


Никоҳ — бир умрлик иттифоқ - Huquq.uz\nНикоҳ — бир умрлик иттифоқ\n17:48 - 01.12.2020\n«Яхши қиз маҳалладан ортмайди» деган гап кимлар учундир ҳозир ҳам муҳим. Айримлар эса кўнглига ёққан кишисини олис мамлакатлардан топади. Миллий қонунчилигимиз бу борада фуқароларга хайрихоҳ, яъни чет эллик фуқаро билан оила қуришнинг ўзига хос қоидалари, тартибига амал қилинса кифоя. Чунки қаерда ва ким билан бўлмасин, инсон бахтли яшашга ҳақли.\nУнутмаслик керак, чет эллик шахс билан никоҳлангач, муаммолар гирдобида қолаётган ҳамюртларимиз ҳам йўқ эмас. Бунга нима сабаб бўлмоқда? Хорижлик шахс билан никоҳни қайд этишнинг тартиби қандай? Мазкур жараёнда Ўзбекистон фуқароларининг манфаати қандай ҳимоя қилинади? Ушбу саволлар юзасидан Тошкент шаҳар «Наврўз» никоҳ уйи мудири Барно Рўзиева билан суҳбатлашдик.\n– Барно опа, аввало, «Наврўз» никоҳ уйи ва ундаги хизматлар ҳақида қисқача тўхталсангиз.\n– Бизда, асосан, никоҳни қайд этиш ҳаракати амалга оширилади, шунингдек, никоҳ қайд этилганлиги ҳақидаги далолатнома ёзувларига асосан зарур ҳолларда такрорий гувоҳномалар ва маълумотлар берилади. 1981 йилда ташкил топган никоҳ уйимизда бугунги кунгача тузилган барча далолатномалар архивимизда сақланади. Тошкент шаҳрида яшовчи фуқароларнинг, бундан ташқари, МДҲ, чет эл фуқаролари, фуқаролиги йўқ шахсларнинг никоҳлари ҳам расмийлаштирилади. Оила кодексида никоҳни қайд этиш никоҳланувчи шахслардан бирининг яшаш жойидаги ФҲДЁ органи томонидан амалга оширилиши белгиланган. Фуқаролик кодексига кўра фуқаронинг вақтинча яшаб турган жойи ҳам яшаш жойи ҳисобланади. Демак, вақтинча пойтахтда рўйхатда турган фуқаролар ҳам никоҳини қайд этиш учун бизга ариза топширишлари мумкин. Алоҳида ҳолларда, ис- тисно тариқасида (агар ота-онаси ва никоҳга кираётган ёшлар Ўзбекистон Республикасининг турли ҳудудларида ёхуд унинг ташқарисида яшаб турган бўлсалар) никоҳланувчи шахсларнинг илтимоси ва отаси ёки онасининг ёзма аризасига кўра никоҳ ота-онасининг ёки улардан бирининг яшаш жойидаги ФҲДЁ органларида қайд этилиши мумкин.\n– Ҳар ким оила қуриш ҳуқуқига эга. Аммо никоҳга қандай ҳолатлар тўсқинлик қилиши мумкин?\n– Оила кодексининг 16-моддасига мувофиқ, агар никоҳланаётганлардан бири бошқа никоҳда турган бўлса, насл-насаб шажараси бўйича тўғри туташган қариндошлар бўлишса, бундай никоҳ қайд этилмайди. Туғишган ва ўгай ака-укалар билан опа-сингиллар ўртасида, фарзандликка олувчилар билан фарзандликка олинганлар ўртасида ҳам никоҳ тузишга йўл қўйилмайди. Никоҳланаётганлардан бири руҳий касал, ақли заифлиги туфайли суд томонидан муомалага лаёқатсиз деб топилган тақдирда ҳам никоҳ тузилмайди. Никоҳга ариза икки томоннинг иштирокида қабул қилинади. Ариза берилган кундан бир ой ўтгач, уларнинг никоҳи қайд этилади. Қонунчилигимизда бир ойлик муддатни қисқартириш мумкинлиги ҳам белгиланган. Бунинг учун узрли сабаб бўлиши керак.\n– Никоҳни расмийлаштириш жараёнидаги фамилия масаласига ҳам тўхталсангиз.\n– Никоҳни қайд этишда никоҳланувчилар ўз хоҳишига кўра иккаласидан бирининг фамилиясини умумий фамилия сифатида танлаши ёки ўзларининг никоҳгача бўлган фамилияларида қолиши мумкин. Никоҳланувчиларнинг фамилиялари қўшилиши орқали ҳосил бўлган фамилия умумий фамилия сифатида танланишига ҳам ҳеч қандай тўсқинлик йўқ (масалан, куёв Аҳмедов келин Шуҳратова бўлса, шунда куёв Аҳмедов-Шуҳратов келин Аҳме- дова-Шуҳратова бўлади) умумий фамилия сифатида танлаши мумкин.\n– Чет эл фуқаролари билан никоҳ қайд этишда қандай қоидаларга амал қилинади?\n– Бундай никоҳ умумий асосда қайд этилади. Бунда чет эл фуқаросининг аризасига шахсини тасдиқловчи ҳужжат нусхаси ҳамда унинг никоҳда турмаслиги ҳақидаги белгиланган тартибда легаллаштирилган ёки апостиль қўйилган ҳужжат (албатта, давлат тилидаги таржимаси билан) илова қилиниши лозим. Никоҳ қайд этилгач, хорижий давлатга никоҳ тузилгани ҳақидаги хабарнома белгиланган тартибда жўнатилади. Чет элда доимий яшовчи фуқароларимизнинг никоҳи ўша давлат қонунчилигига асосан унинг ваколатли органлари томонидан қайд этилади. Уларнинг никоҳи Ўзбекистоннинг консуллик идораларида ҳам қайд этилиши мумкин.\n– Бизда қонуний қайд этилган никоҳ хорижда тан олинмаган ҳолатлар кузатилганми?\n– Кузатилмади. Чунки бу жараён халқаро нормаларга мувофиқ амалга ошади. Аввало ҳужжат лотин алифбосида ёзилади: никоҳ гувоҳномаси ҳам, далолатнома ҳам. Никоҳ гувоҳномаси ўша давлатнинг тилига таржима қилинади. Адлия бошқармалари ҳужжатга апостиль қўяди ёки легаллаштиради. Ушбу ҳолатда тақдим этилган ҳужжат сўзсиз қабул қилинади. Ҳужжат Ўзбекистон қонунларига ёки ўша давлат қонунларига зид келмаслиги керак.\n– Чет эл фуқароси билан никоҳланган юртдошларимизнинг ҳуқуқ ва манфаатлари мазкур жараёнда қандай ҳимоя ланади?\n– Бунинг учун аввало чет эл фуқаросининг оилавий аҳволи аниқланади. Мана шунинг ўзи фуқароларимиз учун катта ғамхўрлик аслида. Оилавий аҳвол ҳақидаги маълумот ўша давлатнинг ваколатли органидан олинади. Никоҳланаётган чет эллик шахснинг бошқа никоҳи тугатилмаган бўлса, Ўзбекистонда унинг никоҳи расмийлаштирилмайди. Юқорида қайд этилган никоҳ тузишга монелик қиладиган ҳолатлардан бирортаси аниқланса ҳам никоҳ тузишга йўл қўйилмайди. Юртимиз фуқароси билан оила қураётган чет эл фуқароси илгариги никоҳидан ажрашган бўлса, суднинг бу ҳақдаги қарори ёки никоҳдан ажрашганлик тўғрисидаги гувоҳномани тақдим этиши керак. Ушбу жараёнлар давлатлар элчихоналари, консуллик идоралари ҳамда Ташқи ишлар вазирлиги орқали амалга ошадики, бунда фуқаро манфаатига зид келувчи бирор жиҳат эътиборсиз қолмайди. Никоҳ тузишга монелик қиладиган ҳолатлар йўқлиги тўлиқ аниқланганидан кейингина уларнинг аризалари қабул қилиниб, никоҳи қайд этилади. Фуқароларимизнинг ҳуқуқлари муносиб ҳимояланганига яна бир исбот шуки, Ўзбекистон Республикаси Вазирлар Маҳкамасининг “Никоҳланувчи шахсларни тиббий кўрикдан ўтказиш тўғрисида”ги низоми чет эл фуқаролари билан никоҳланаётганларга ҳам бирдек тааллуқли. Яъни, белгиланган тартибда 5 та йўналишда руҳий, наркологик касалликлар бўйича ҳисобда туриш-турмаслиги, тери-таносил касалликлари мавжуд эмаслиги, сил, ОИТСга чалинган ёки йўқлиги аниқланиб, тиббий кўрик хулосасига кўра никоҳ қайд этилади.\n– Ҳар бир давлатнинг оила қонунчилиги ўз менталитетидан келиб чиқиб қабул қилинади. Масалан, БАА қонунчилигида кўпхотинликка рухсат бор. Хўш, бундай ҳолда юртимиз фуқароси билан никоҳ тузиш қандай амалга ошади?\n– Бундай ҳолатда ҳам юқоридаги қоидаларга амал қилинади. Никоҳга тўсқинлик қиладиган ҳолатлар бўлса, никоҳ қайд этилмайди. Биз чет эл фуқаросининг оилавий аҳволини билмагунимизча, зарур ҳужжатларни қабул қилиб олмагунимизча бу никоҳни қайд этмаймиз.\n– Коронавирус пандемияси қоидаларни ўзгартириб, чекланган ҳаётда яшашга мажбур қилди. Аммо никоҳ, туғилиш ва ўлимни тўхтатишнинг иложи йўқ. Шунингдек, мазкур ҳолатларни қайд этишнинг ҳам…\n– Тўғри. Чунки шу жараёнларнинг ўзи ҳаётни, давомийликни ифодалайди. Никоҳ тузилганидан кейин фарзанд дунёга келади ва туғилишни қайд этиш бир ой ичида амалга ошиши керак. Юртимизда шу йилнинг ўзида икки марта тўлиқ карантин жорий этилди. Бунда бошқа никоҳ уйлари каби бизда ҳам иш тўхтаб қолмади, тушунтиришлар бериб борилди. Май ойидан яна юртдош ларимиз никоҳ учун ариза бера бошлашди. Ҳозиргача карантин қоидаларига тўлиқ риоя қилган ҳолда никоҳ қайд этилмоқда. Бизни қувонтиргани, одамлар никоҳдан дабдабасиз ўтиб, маблағни мақсадли сарфлашга ўрганишмоқда. Жумладан, тўйлар 30 кишидан ошмаган ҳолда ўтяпти. Никоҳни қайд этиш маросимига 2 ёки 4 киши бўлиб келишяпти. Карантин чекловлари батамом бекор бўлгандан сўнг ҳам шу қоидаларнинг амалда қолгани яхши. Аммо карантин шароитида камхарж тўй қилиб олай деб шошма-шошарлик билан йўл тутиш, келин-куёвнинг тақдирини қисқа ўйлаб ҳал этиш нотўғри. Чунки никоҳ бир умрлик иттифоқдир.\n— Айни пайтда юртимиз фуқаролари кўпроқ қайси давлат фуқаролари билан никоҳдан ўтишяпти?\n— Чет элликлар билан тузилаётган никоҳларни қайд этишда юртдошларимизнинг кўпроқ Туркия фуқаролари билан турмуш қуришаётгани диққатни тортади, албатта. Бундан ташқари, АҚШ, Италия, Германия, Франция, БАА, Жанубий Корея каби давлатлар фуқаролари билан ҳам никоҳлар расмийлаштирилмоқда.\n— Никоҳни қайд этиш билан боғлиқ жараёнда узоқ йиллардан бери фаолият юритяпсиз. Муаммолар нималарда кўринади?\n— Албатта, айрим номувофиқликлар бор. Жумладан, чет эл фуқаролари юртимизга қисқа муддатга келади, яъни виза масаласи муаммога сабаб бўлиши мумкин. Ариза қабул қилингач, бир ой муддат ўтиши жоиз. Аммо чет эллик бу муддатда қололмаслиги мумкин. Мана шу каби номувофиқлик лар йўқ эмас. Иккинчи масала, баъзилар чет эл фуқароси билан турмуш қурсам, ҳаммаси яхши бўлади, деб ўйлашади. Аммо тош-тарози ҳамма жойда бор, агар ажралиш рўй берса, кўп юртдошларимиз муаммолар гирдобида қолади. Ажрашиш расман қайд этилган бўлса, суд қарорини легализация қилган ҳолда ёки апостиль қўйдириб юртимизга олиб келиш кераклигини билишмайди. Суд қарорининг ўзини олиб қайтишади. Юртимизга келиб кўплаб оворагарчиликларни бошдан ўтказишади. Юртимиз фуқаролари орасида ҳам биринчи никоҳини тугатмасдан туриб, шаръий никоҳ асосида бошқа билан яшаб фарзандли бўлаётганлар бор. Ачинарлиси, фарзанд қонунан никоҳдаги эрнинг фарзанди саналади. Боланинг шаръий никоҳдаги эрдан туғилганини тасдиқлатиш учун никоҳдаги эр ФҲДЁ бўлимига келиб, тегишли тартибда она аризаси бўйича оталик белгилашга эътирозим йўқ мазмунида ариза ёзиб бериши керак. Шундан кейин ҳам бир қанча расмий ҳаракатлар амалга ошади ва оталик белгиланади. Никоҳдаги эрнинг номига бола расмийлаштириб берилса, бу янада мураккаблашиб кетади. Агар боланинг туғилганлиги ҳақидаги далолатнома ёзувига отаси тўғрисидаги маълумотлар никоҳ тузилганлиги тўғрисидаги гувоҳнома ёки оталикни белгилаш ҳақидаги аризага асосан киритилган бўлса, у ҳолда далолатнома ёзувида кўрсатилган ота ҳақидаги маълумотлар суд тартибида бекор қилинмай туриб, бошқа шахс томонидан бу болага нисбатан оталик белгиланиши мумкин эмас. Суд қарори билан ота ҳақидаги маълумотлар бекор қилиниши шарт. Қаранг, қанча муаммо. Қолаверса, боланинг оталар ўртасида бундай сарсон бўлиши менталитетимизга ҳам тўғри келмайди. Мени яна бир муаммо қийнайди: қандай қилиб, ота-оналар ўз қизини ҳали никоҳдан ажрашмаган одамга турмушга беришаркин? Ачинарлиси, қизларнинг ўзи ҳам бундай никоҳга рози. Ваҳоланки, диний расм-русумлар асосида қурилган никоҳ қонуний кучга эга эмаслиги, бундан, айниқса, хотинкиши жабр чекишини наҳотки тушунишмаса?\nШундай ҳолатларга қарши кўпроқ тарғибот қилишимиз керак. Айни пайтда онлайн тушунтиришлар бериб борилгани маъқул. Аммо минг тушунтирманг, одамнинг ўзида фикр бўлгани яхши, ўзини ва туғилажак фарзанд лари келажагини ўйлаши керак.


Мухбир билан суҳбатда бўлганларнинг аксарияти нафақат икки палатали парламент, балки ушбу сайлов ҳақида ҳам етарли маълумотга эга эмаслиги маълум бўлди.\nБухородаги ҳуқуқий-гуманитар марказ раҳбари Шуҳрат Ғаниевнинг сўзларига қараганда, ҳозирги сайловолди ташвиқотлари шўро давридаги кўзбўямачиликларни эслатади. Ҳозир ҳам илгаригидек жамиятга таъсир кўрсатувчи маъмурий ресурслардан фойдаланилмоқда.\n“Аввал қандай бўлган билмадим, аммо ҳозир жамиятда маъмуриятга ишонч йўқолган. Фуқаролар ҳокимият ва партиялар вакиллари, келиб чиқиши давлат тузилмасига бориб тақалувчи мустақил ташаббус гуруҳлари ваъда бераётган ўзгаришларга ишонмайди. Шунинг учун ахборотга эҳтиёж йўқ. Айни шу сабабли одамлар 26 декабрь куни қандай муҳим тадбир бўлиши ҳақида маълумотга эга эмаслигидан ажабланиш керак эмас”, деди Ш.Ғаниев.\nШ.Ғаниевнинг таъкидлашича, ўтган йиллар таъсири ўлароқ, фуқаролар ҳақиқий мухолифат йўқлиги ва жамиятда яхши томонга ўзгаришлар бўлмаслигига ўрганиб қолган. Аҳолининг муҳим тадбирга лоқайдлиги уларнинг сайловга нисбатан ишончсизлиги билан боғлиқ.


Тошкентдаги уйлар деворида гиёҳванд моддаларни реклама қилиш билан шуғулланган 2 йигит ушланди - Zamin.uz\n18:13 / 06.04.2021\nТошкентдаги уйлар деворида гиёҳванд моддаларни реклама қилиш билан шуғулланган 2 йигит ушланди\nФото: Тошкент ИИББ матбуот хизмати\nТошкентдаги турар жойлар деворларида гиёҳвандлик воситалари рекламаси ёзувлари пайдо бўлаётгани ҳақида ижтимоий тармоқларда хабарлар тарқалди. Пойтахт ИИББ матбуот хизмати ушбу реклама ёзувларини тарқатиш билан шуғулланган икки йигит қўлга олинганини маълум қилди.\nИИББ ходимлари томонидан ўтказилган текширув давомида аниқланишича, Мирзо-Улуғбек тумани «Бўз» маҳалласида бир нечта уйлар деворларида ёзувлар пайдо бўлган. Аҳоли орасида ўтказилган сўров натижасида ёзувлар 5-6 кун олдин пайдо бўлгани маълум бўлган.\nТекширув натижасида мазкур ёзувларни қолдирган фуқаролар 18 ёшли Б.И. ва 21 ёшли И.В. эканлиги аниқланган.\nСуҳбат давомида Б.И.нинг маълум қилишича, 2021 йилнинг март ойида обуна бўлган Telegram-каналда иш ҳақида эълон чиққан. У номаълум шахс билан телефон орқали боғланиб, ундан ҳақ эвазига уйларнинг деворларида қолдириш керак бўлган ёзув матнини олган. Шундан сўнг Б.И. таниши И.В. билан линолеумдан эълон матнини қирқиб, бўёқ баллончаси ёрдамида уйларнинг деворларида ёзув қолдирган.\nХабарда айтилишича, айни пайтда ҳолат бўйича текширув ишлари давом этмоқда.\nЭслатиб ўтамиз, сўнгги йилларда гиёҳванд моддалар тўғрисида реклама вақти-вақти билан Тошкентнинг турли туманларида пайдо бўлмоқда. Асосан Чилонзор, Учтепа ва Мирзо Улуғбек туманларида бундай ҳолатлар кузатилаётгани айтилмоқда.\nШу сабабли Президент администрацияси ҳузуридаги Ахборот ва оммавий коммуникациялар агентлиги Ички ишлар вазирлиги матбуот хизмати билан биргаликда @stopnarko_bot Telegram-ботини ишга туширди. Эндиликда наркотик моддалар рекламаси ҳақида ушбу Telegram-бот орқали хабар бериш мумкин. “Замин” янгиликларини “Facebook”да кузатиб боринг\nЙўл ҳаракати қоидаларини бузиш жаримадан қимматга тушиши мумкин\n26-03-2021, 10:39, Жамият\n27-02-2021, 14:07, Жамият\n16-04-2019, 20:03, Жамият\nЯнгиликлар » Жамият » Тошкентдаги уйлар деворида гиёҳванд моддаларни реклама қилиш билан шуғулланган 2 йигит ушланди


Кийимга теккан ҳайз қонини ювмоқ\nБу бобда Абу Ҳурайра ва Умму Қайс ибн Миҳсондан ҳадис ривоят қилинган.\nАсмонинг ҳайз қонини ювиш ҳақидаги ҳадиси - ҳасан-саҳиҳ.\nКийимга қон текканда уни ювмасдан намоз ўқиган киши ҳақида илм аҳли ихтилоф қилишди. Тобиъийндан баъзилари, «қон бир дирҳам (танга) миқдорида бўлса, уни ювмасдан намоз ўқиса, намозини қайтиб ўқийди», дейишди. Бировлари эса: «Қон бир дирҳам (танга)» миқдоридан кўп бўлса, намозини қайта ўқийди», дейишади. Суфён Ас-Саврий ва Ибнул-Муборакнинг қавли шудир. Тобиъийндан ва бошқалардан баъзи илм аҳлининг фикрича, қон бир дирҳам (танга) миқдордан кўпроқ бўлса ҳам, намозини қайтиб ўқиш лозим бўлмайди. Аҳмад ва Исҳоқ шу қавлга эга бўлишган. Шофиъий айтадики, «Бир дирҳам (танга) миқдоридан оз бўлса ҳам, ювилмоғи керак». Бу хусусда у киши ташдид (муболаға) қилган.\nДирҳам деб эскидан қўлланиб келган тангага айтилади. Ҳазрати Умар (розияллоҳу анҳу)дан ривоят қилинишича, у киши қоннинг миқдорини тирноқлари билан кўрсатган эканлар. «Ал-муҳит» китобида шарҳланишича, Ҳазрати Умарнинг тирноғи салкам бизнинг кафтимизча эди. Ана шу (далил) кийимга теккан қон дирҳамдан оз бўлса, намозга монеълик қилмаслигига далолат этади. (Ал-Айний).


Компьютер вируслари ва уларнинг турлари ҳақида биласизми?! - Terabayt.Uz\nҲозирги кунда ҳамма компьютер фойдаланувчилари вирус деган тушунчани яхши билишади. Бу кичик дастур билан бир неча бор учрашишган. Кўп ҳолларда мағлуб ҳам бўлишган. Билиб олган бўлсангиз бу мақоламиз вирусларга бағишланади.\nВирус – бу дастурчи томонидан тузилган, компьютер иш фаолиятини текис ишлашига ҳалақит берадиган, оқибатда компьютерни ёқилишини ҳам тақиқлаб қўядиган дастурдир. Бу дастурлар асосан интернет тармоғи орқали фойдаланувчи компьютерига тушади.\nАлбатта, бу дастур, интернет фойдаланувчиси билмаган ҳолда ўз компьютерида пайдо бўлади. Уларга қарши курашадиган дастур антивирус дейилади (бу тўғрисида кейинги мақолаларда).\nВируслар компьютерларда ўзини ҳар ҳил тутади. Баъзи бирлари компьютерингизни керакмас файллар билан тўлдирса, яна баъзилари оператив хотирани кўп қисмини ишлатиб, компьютерингизни қотириб қўяди, вирусларнинг бир қисми эса, керакли файлларингизни ёки тизим файлларини ўчириб сизга зарар етказади. Шулардан сақланиш учун вирусларнинг турини билиб олиш лозим, яъни қайси вирус нима иш қилади ва бундан сақланиш ўз ўзидан келиб чиқади. Қуйида уларнинг турлари келтирилган( турлари ref.uz дан олинди):\nТроянлар (Trojan Horses) – Қадимги юнонларнинг Трояга юришлари даврида қўллаган ҳийласи, яъни трояликларни отга ишқибоз эканлигидан фойдаланиб, уларга катта ёғоч от совға қилишлари ва бу отнинг трояликлар мағлубиятига олиб келиши воқеасидан олинган ном. Ҳозирда троя оти ибораси «ҳосиятсиз совға” деган маънони билдиради. Компьютер ва интернет дунёсида троянлар «ҳосиятсиз программа” деб номланиши мақсадга мувофиқ. Троянлар одатда интернет орқали тарқалади. Троянлар компьютерингизга ўрнашиб олиб, дастлаб фойдали программа сифатида ўзларини таништирадилар, лекин уларнинг асл вазифаси фойдаланувчига номаълумлигича қолади. Яширин равишда улар ўзларининг яратувчиси (cracker – ёвуз ҳакер) томонидан белгиланган ҳаракатларни амалга оширадилар. Троянлар ўз-ўзидан кўпаймайди, лекин компьютерингиз хавфсизлигини ишдан чиқаради: троянлар керакли маълумотларингизни ўчириб юбориши, компьютердаги маълумотларни керакли манзилга жўнатиши, компьютерингизга интернетдан рухсатсиз уланишларни амалга ошириши мумкин.\nЧувалчанг вируслар (Worms) – Чувалчанг вируслар ўз номига мос равишда жуда тез ўз-ўзидан кўпаядиган вируслардир. Одатда бу вируслар интернет йўли интранет тармоқлари орасида тарқалади. Тарқалиш усули сифатида электрон хатлар ёки бошқа тез тарқалувчи механизмлардан фойдаланади. Улар ҳақиқатдан ҳам компьютерингиздаги маълумотлар ва компьютер хавфсизлигига катта зиён етказади. Чувалчанг вируслар операцион тизимнинг нозик жойларидан фойдаланиш ёки зарарланган электрон хатларни очиш йўли билан компьютерингизга ўрнашиб олиши мумкин.\nBoot сектор вируслари (Bootsector viruses) – Бу вируслар компьютернинг ишлай бошлаши (загрузка) учун фойдаланиладиган қаттиқ дискнинг махсус қисмини ишдан чиқаради. Бу вирус компьютерингизни зарарлаганидан кейин, компьютер ишламай қолиши мумкин. Одатда floppy дисклар орқали тарқалади.\nМакро вируслар (Macro viruses) – Macro вируслар бу – ўзларининг тарқалиши учун бошқа бир программанинг макро дастурлаш тилидан фойдаланадиган вируслардир. Улар одатда Microsoft Word ёки Excel ҳужжатларини зарарлайди.\nОператив хотирада яшовчи вируслар ( Memory Resident Viruses ) — Бу вируслар компьютерингизнинг оператив хотирасида (РАМ) яшайди ва зарарли ҳаракатини амалга оширади. Одатда уларни ишга тушириш учун бошқа вирусдан фойдаланилади. Улар ўзларининг ишга тушишга ёрдам берган вирус ёпилган бўлса ҳам компьютер хотирасида қолади, шунинг учун ҳам уларга юқоридаги ном берилган.\nRootkit вируслари (Rootkit viruses) – Rootkit’лар вируслар орасида ўзларининг энг хавфлилиги ва яширинишга усталиги билан алоҳида ажралиб туради. Rootkit’лар компьютерингизни ёвуз ҳакерлар томонидан қўлга олиниши учун фойдаланилади. Баъзи Rootkit’ларни антивирус программалари ҳам аниқлай олмайди, чунки улар ўзларини оператив тизим файллари сифатида кўрсатишади. Rootkit’лар одатда троянлар томонидан компьютерингизга ўрнатилади.\nЎзгарувчан вируслар (Polymorphic viruses) – Бу вируслар нафақат ўз-ўзидан кўпаяди, балки кўпайган пайтда ўзларининг кодларини ҳам ўзгартириб туришади. Ўзгарувчан вирусларни аниқлаш ҳам баъзи антивируслар учун қийин кечиши мумкин.\nВақт бомбаси вируслари (Time or Logic Bombs) – Бу вируслар муайян сана ёҳуд пайт келганида ёки фойдаланувчи томонидан муайян ҳаракат амалга оширилганида ишга тушадиган вируслардир. Мисол учун Кулги кунида (1 апрель) ёки Янги йилда компьютерингиздаги маълумотларни ўчириб ташлаб сизга “совға” тақдим этиши мумкин.


“Шеърият даҳосига эҳтиром” номли адабий кеча ўтказилди. 10.02.2017 09:03\n2017 йил 9 февраль куни АКМ абонемент сектори томонидан Фарғона тумани ижтимоий иқтисодиёт коллежида Алишер Навоий таваллудининг 576 йиллигига бағишланган “Шеърият даҳосига эҳтиром” номли адабий кеча ўтказилди.\n“Алишер Навоий - давлат арбоби” мавзусида суҳбат. 09.02.2017 17:07\n2017 йил 9 февраль куни ҳуқуқий ахборот секторида “Алишер Навоий - давлат арбоби”мавзусида суҳбат ўтказилди. Тадбирда Фарғона педагогика коллежи ўқитувчиси М. Нематова, доимий китобхонлар, талаба-ёшлар иштирок этди.\n“Шарқнинг буюк шоири” 09.02.2017 13:46\n2017 йил 9 февраль куни Эркин Воҳидов номидаги “Ёш ижодкорлар” клубининг буюк мутафаккир ва шоир Алишер Навоий таваллудиининг 576 йиллиги муносабати билан “Шарқнинг буюк шоири” мавзусидаги иккинчи йиғилиши бўлиб ўтди.\n“Янги келиб тушган матбуот нашрлари шарҳи” ўтказилди. 09.02.2017 09:01\n2017 йил 9 февраль куни АКМнинг матбуот нашрлари ўқув залида янги матбуот нашрлари шарҳи ўтказилди.\n“2017 йилда кутилаётган асосий ўзгаришлар ва янгиликлар” мавзусида маънавият соати бўлиб ўтди. 09.02.2017 09:00\n2017 йил 8 февраль куни вилоят ахборот-кутубхона маркази ходимлари учун “2017 йилда кутилаётган ўзгаришлар ва янгиликлар” мавзусида маънавият соати бўлиб ўтди.\n“Чарльз Диккенс - жаҳон адабиёти намояндаси” номли китоб кўргазмаси ташкил этилди. 08.02.2017 17:10\n2017 йил 8 февраль куни хорижий тиллардаги адабиётлар залида инглиз ёзувчиси Чарльз Диккенс таваллудининг 205 йиллигига бағишланган “Чарльз Диккенс - жаҳон адабиёти намояндаси” номли китоб кўргазмаси ташкил этилди.\n“Алишер Навоий - маънавиятимиз сарчашмаси” номли адабий-мусиқали кеча ўтказилди. 07.02.2017 15:49\n2017 йилнинг 7 февраль куни умумий ўқув залида Алишер Навоий таваллудининг 576 йиллигига бағишланган “Алишер Навоий - маънавиятимиз сарчашмаси” номли адабий-мусиқали кеча ўтказилди.\n“Хобби сизнинг ҳаётингизни гўзал қилишига ишонасизми? “ мавзусида мунозара ўтказилди. 03.02.2017 14:06\n2017 йил 1 февраль куни хорижий тиллардаги адабиётлар залида, корейс тилига қизиқувчилар клуби қатнашчилари иштирокида “Хобби сизнинг ҳаётингизни гўзал қилишига ишонасизми? “ номли мунозара бўлиб ўтди.\n“Босма нашрларни рақамлаштириш” мавзусида ўқув машғулоти ўтказилди. 02.02.2017 10:15\n2017 йил 31 январь куни Қува тумани компьютер технологиялари касб-ҳунар коллежида “Босма нашрларни рақамлаштириш” мавзусида ўқув машғулоти ўтказилди.\nСтраницы: [ 1 ] [ 2 ] [ 3 ] [ 4 ] [ 5 ] [ 6 ] [ 7 ] [ 8 ] [ 9 ] [ 10 ] [ 11 ] [ 12 ] [ 13 ] [ 14 ] [ 15 ] [ 16 ] [ 17 ] [ 18 ] [ 19 ] [ 20 ] [ 21 ] [ 22 ] [ 23 ] [ 24 ] [ 25 ] [ 26 ] [ 27 ] [ 28 ] [ 29 ] [ 30 ] [ 31 ] [ 32 ] [ 33 ] [ 34 ] [ 35 ] [ 36 ] [ 37 ] [ 38 ] [ 39 ] [ 40 ] [ 41 ] [ 42 ] [ 43 ] [ 44 ] [ 45 ] [ 46 ] [ 47 ] [ 48 ] [ 49 ] [ 50 ] [ 51 ] [ 52 ] [ 53 ] [ 54 ] [ 55 ] [ 56 ] [ 57 ] [ 58 ] [ 59 ] [ 60 ] [ 61 ] [ 62 ] [ 63 ] [ 64 ] [ 65 ] [ 66 ] [ 67 ] [ 68 ] [ 69 ] [ 70 ] [ 71 ] [ 72 ] [ 73 ] [ 74 ] [ 75 ] [ 76 ] [ 77 ] [ 78 ] [ 79 ] [ 80 ] [ 81 ] [ 82 ] [ 83 ] [ 84 ] [ 85 ] [ 86 ] [ 87 ] [ 88 ] [ 89 ] [ 90 ] [ 91 ] [ 92 ] [ 93 ] [ 94 ] [ 95 ] [ 96 ] [ 97 ] [ 98 ] [ 99 ] [ 100 ] [ 101 ] [ 102 ] [ 103 ] [ 104 ] 105 [ 106 ] [ 107 ] [ 108 ] [ 109 ] [ 110 ] [ 111 ] [ 112 ] [ 113 ] [ 114 ] [ 115 ] [ 116 ] [ 117 ] [ 118 ] [ 119 ] [ 120 ] [ 121 ] [ 122 ] [ 123 ]


Гўзаллик танловида қатнашаётган Сабрина беҳаё кийим кийишдан бош тортди: ҳамма ҳайратда\nЖами овоз: 4132 та.\nЖами овоз: 20426 та.\nТожикистонлик Сабрина Зухурова "Miss Tourism World" танловининг бир неча босқичларида қатнашиб, ТОП-5 га кирди, аммо у ички кийимда рақсга тушишдан бош тортди. Шундай бўлса-да, ҳанузгача танловнинг энг яхши 10 иштирокчиси сафида турибди.\n"Мен ички кийимда юрмасликка қарор қилдим. Менга тож керак эмас, мен учун шараф ва ғурур янада қадрлидир. Бу жонли эфир эди ва "Мисс Тожикистон" ички кийимда чиқишдан бош тортгани эълон қилингач, ҳамма ҳайрон бўлди, лекин мен ғурурландим ва ҳеч нарсадан афсусланмадим", деди Сабрина.\nСабрина, шунингдек, ич кийимда рақсга тушишини билмаслигини ва миллий рақс тайёрлаётганини қўшимча қилди.\n"Биз ҳайъат таркибига табиий шаклда — бўянишсиз чиқишимиз керак эди. Мен танловнинг ТОП-5 га киришга умид қилгандим. Кейин улар ич кийимда рақсга тушишимиз кераклигини айтишди, мен эса рад жавобини бердим», — деди Сабрина.\n"Miss Tourism World" танлови 20-августдан бошлаб Хитойда бўлиб ўтмоқда. Унда 90 мамлакатдан келган қизлар иштирок этишади. Мусобақа 10 октябрь куни тугайди.\nСабрина ушбу танловга тасодифан этиб келган, ташкилотчилар уни Инстаграмда кўришди ва унга таклифнома юборишди: қиз Тожикистон номидан қатнашишга рози бўлди.\nҚиз 1995 йилнинг 13 октябрида Тожикистонда туғилганини айтди. Тожикистон миллий университетининг иқтисодиёт факултетини имтиёзли диплом билан тугатган. У "Ориенбанк"да ишлайди. Айнан шу банк қизнинг мусобақадаги чиқишларини молиялаштирган.\nСабрина илгари бундай мусобақаларда иштирок этган. Масалан, шу йили Тошкентда бўлиб ўтган «Miss Union» танловида биринчи ўринни эгаллаган. 2018 йилда Арманистондаги "МДҲнинг энг яхши модели" танловида ҳам қатнашган.\nКиритилди: 12:20 08.10.2019. Ўқилди: 15125 марта. Фикрлар сони: 0 та.\nПокистон Соғлиқни сақлаш вазири ҳам коронавирусни юқти...


Қумқўрғонда депутат ташаббуси билан 100 та хонадонга сув қувури тортилди | O'zLiDeP\nКарантин бўлишига қарамай, O'zLiDeP депутатлари ўз ишини тўхтатгани йўқ. Сайловчичлари муаммоларига ечим топиш, уларга кўмак бериш учун амалий ишларга қўл уришмоқда.\nМисол учун, O'zLiDeP Жарқўрғон туман Кенгаши депутати Ў. Давлатов тумандаги «Оби ҳаёт» маҳалласидаги ички йўлларни таъмирлатишга кўмаклашди. Анчадан буён нотекис, йўловчилар учун ноқулайлик туғдираётган йўлга тошли қум ётқизилиб, текис ҳолга келтирилди.\nДепутатларимизнинг беминнат ёрдами шерободликларни ҳам четлаб ўтмади. Яқинда туман кенгаши депутати Ахматқул Ботировнинг саъй-ҳаракати билан «Хўжакия» маҳалласининг 3 та ички кўчаси ҳам ҳашар йўли орқали тош ётқизилди.\n— Туманимиздаги «Ўзбекистон беш йиллиги» маҳалласидаги аҳоли кўп йилларки, ичимлик суви танқислигидан азият чекишарди, — дейди ЎзЛиДеП Қумқўрғон туман Кенгаши раҳбари А.Мусаев. — Улар туман кенгаши депутати Шерзод Умидовга мурожаат қилишгач, унинг ташаббуси билан бу муаммо ижобий ҳал қилинди. Депутат бир нечта ҳомийларни бирлаштиришга муваффақ бўлди ва уларнинг ёрдами билан 1 километр масофага 15 миллион сўмлик сув қувури тортилди. Бу хайрли иш натижасида 100 та хонадонга ичимлик суви кириб борадиган бўлди.\nБундан ташқари, депутатларимиз шу кунларда кўмакка муҳтож оилаларга озиқ-овқат, қишлоқ хўжалик маҳсулотларини ҳам тарқатилишида фаоллик кўрсатишмоқда.


Хабарлар Archives - Page 77 of 88 - Fitrat.uz\nБош саҳифа / Хабарлар (саҳифа 77)\nҚАТАРНИ ФУТБОЛ БЎЙИЧА ЖАҲОН ЧЕМПИОНАТИНИ ЎТКАЗИШ ҲУҚУҚИДАН МАҲРУМ ҚИЛИШ ТАЛАБ ҚИЛИНМОҚДА\nIyul 19, 2017\tҚАТАРНИ ФУТБОЛ БЎЙИЧА ЖАҲОН ЧЕМПИОНАТИНИ ЎТКАЗИШ ҲУҚУҚИДАН МАҲРУМ ҚИЛИШ ТАЛАБ ҚИЛИНМОҚДАda fikr bildirishni o'chirish\nФИФА раҳбарияти Саудия Арабистони, Яман, Бирлашган Араб Амирлиги, Миср, Бахрайн ва Мавританиядан жамоавий хат олди. Унда Қатарни 2022 йилги футбол бўйича жаҳон чемпионатини ўтказиш ҳуқуқидан маҳрум қилиш талаб этилган. Мурожаатда араб мамлакатлари Қатарни терроризм суянчиғи деб аташган. ФИФА матбуот котиби ушбу маълумотга ҳеч қандай изоҳ бермаган.\nМУҲОЖИРЛАР ИСЛОМНИ ҚАБУЛ ҚИЛМОҚДА\nIyul 18, 2017\tМУҲОЖИРЛАР ИСЛОМНИ ҚАБУЛ ҚИЛМОҚДАda fikr bildirishni o'chirish\nУммон Дин ишлари вазирлиги томонидан берилган расмий маълумотларга кўра, султонликда охирги 3 ой мобайнида 158 киши исломни қабул қилган. Улар Уганда, Филиппин, Шри – Ланка ва Ҳиндистон фуқароларидир. Янги исломга кирганларнинг аксари араб мамлакатига ишлагани келиб, мусулмон маданияти билан тўқнаш келган аёллардир.\nИМОМЛАР СИЛГА ҚАРШИ КУРАШАДИ\nIyul 18, 2017\tИМОМЛАР СИЛГА ҚАРШИ КУРАШАДИda fikr bildirishni o'chirish\nҚирғизистон масжидларида саломатлик масалалари бўйича маърузалар қилинади. Қирғизистон Соғлиқни сақлаш вазирлиги дин хизматчиларини силга қарши курашишга жалб этмоқчи. Хабар берилишича, ҳозирда республика минтақаларида имомлар, масжид ходимлари ва вилоят қозилик вакилларини махсус ўқитиш ишлари олиб борилмоқда, у тугагач масжидларда исломда саломатлик масалалари ва хусусан, сил тўғрисида маърузалар ўқила бошланади.\nIyul 18, 2017\tОЗОД ФАЛАСТИНda fikr bildirishni o'chirish\nIyul 16, 2017\tTELEGRAM ТАҚИҚЛАНДИda fikr bildirishni o'chirish\nИндонезияда Telegram мессенжери фаолияти расман чекланди. Бундай қарорни Алоқа ва информацион технологиялар вазирлиги қабул қилди.\nҲОЖИЛАР УЧУН АЖОЙИБ СОЯБОН\nIyul 15, 2017\tҲОЖИЛАР УЧУН АЖОЙИБ СОЯБОНda fikr bildirishni o'chirish\nСаудия Арабистонида ҳажни амалга оширувчи зиёратчилар учун мўлжалланган соябон патентлаштирилди. Муҳаммад Ҳамид Саййид исмли муҳандис “Макка соябони”ни ишлаб чиқди.Мосламанинг асосий хусусияти ҳам қуёш, ҳам оддий батареяда ишлай оладиган кондиционер ўрнатилганлигидадир.\nҚАШШОҚЛИККА ҚАРШИ ЁРДАМ\nIyul 15, 2017\tҚАШШОҚЛИККА ҚАРШИ ЁРДАМda fikr bildirishni o'chirish\nАфғонистонликларнинг аксари ночорликда кун кечирмоқда. Жаҳон банки қашшоқликка қарши курашиш мақсадида Афғонистонга деярли 500 миллион доллар ажратди.\nМИЛЛИЙ АВИАКОМПАНИЯ РАҲБАРИ БЎЛГАН БИРИНЧИ АЁЛ\nIyul 15, 2017\tМИЛЛИЙ АВИАКОМПАНИЯ РАҲБАРИ БЎЛГАН БИРИНЧИ АЁЛda fikr bildirishni o'chirish\nЭронда IranAir миллий авиаташувчи компаниясига аёл киши бош директор этиб тайинланди. Бу ҳақдаги қарорни ислом республикасининг Транспорт вазири қабул қилди.\n“ҲАЛОЛ” БЎЙИЧА ТЕХНИК ҚЎМИТА\nIyul 15, 2017\t“ҲАЛОЛ” БЎЙИЧА ТЕХНИК ҚЎМИТАda fikr bildirishni o'chirish\nТатаристон Республикаси мусулмонлари идораси ташаббуси билан Россия ислом институти қошида “Маҳсулотлар ва ҳалол хизмати” стандартлаштириш техник қўмитаси ташкил этилди.\nБУЮК БРИТАНИЯЛИКЛАР НИМА САБАБДАН ҲАЖГА ВЕЛОСИПЕДДА КЕТИШДИ?\nIyul 14, 2017\tБУЮК БРИТАНИЯЛИКЛАР НИМА САБАБДАН ҲАЖГА ВЕЛОСИПЕДДА КЕТИШДИ?da fikr bildirishni o'chirish\nБуюк Британия хайрия ташкилотининг фаоллари бўлган 8 мусулмон ҳажга велосипедда жўнаб кетди. Улар Саудия Арабистонига кетаётиб йўл – йўлакай бир миллион фунт стерлинг йиғишни режалаштиришди. Мақсад эса Суриялик қочоқларга ёрдам бериш.\nЖами 88 саҳифадан 77« Биринчи...506070«7576777879\t»\t80...Оҳирги »


Обиджон Маҳмудов (1871-1936) | www.ziyouz.uz\nБош саҳифа Ўзбек зиёлилариОбиджон Маҳмудов (1871-1936)\nТуркистондаги жадидчилик ҳаракати вакили, йирик сармоядор, ношир ва жамоат арбоби ва сиёсат арбоби Обиджон Абдулхолиқ ўғли Маҳмудов Фарғона тараққийпарварларининг пешқадам вакилидир. У 1871 йили Марғилонда туғилган. Тахминан 1898 йилда Челекен ярим ороли (Каспий денгизи)га бориб, турли ишлар билан машғул бўлди. Шерикчиликка олган еридан нефть чиқиб, бойиб кетади. Санкт-Петербург университетининг тоғ-кон муҳандислиги факультетини тугатган. У халқимиз орасидан етишиб чиққан биринчи тоғ-кон муҳандисидир.\nҚўқонга қайтгач, тоғ-кон саноати билан шуғулланиб, Фарғона водийсида бир неча нефть конларини очишда иштирок этган. Шўрсувдаги олтингугурт конини сотиб олган.\nФарғона водийсидаги жадидчилик ҳаракатида қатнашган ва уларни моддий жиҳатдан таъминлаб турган. Қўқонда босмахона ташкил қилган (1914). «Садои Фарғона» (1914), «Тирик сўз» (1917) ва рус тилида чиққан «Ферганское эхо» (1914) газеталарининг муҳаррири ва ношири. Бу нашрлар нафақат Туркистонда, балки Россия мусулмонлари орасида ҳам машҳур бўлган.\nОбиджон Маҳмудов жадид матбуотида долзарб мақолалари билан қатнашиб, маърифат, озодлик, ҳурлик ғояларини тарғиб этишга, халқнинг онгини, савиясини кўтаришга интилди.\nО.Маҳмудов Туркистоннинг мустақил республика бўлиши тарафдори ва бунга етишиш учун фаол ҳаракат қилган жадидлардан бири эди.\nУ Қўқон шаҳар Думаси раиси ўринбосари (1917), Туркистон Мухторияти ҳукуматининг озиқ-овқат вазири (1917—18), Мухторият тугатилгач, Москвага бориб, РСФСР Миллатлар ишлари халқ комиссарлиги қошидаги Туркистон ваколатхонасида матбуот бўлими мудири ва бошқа лавозимларда ишлаган (1919—21). Тошкентга қайтгандан сўнг, дастлаб Туркистон МИҚ да ишлаган (1921), сўнг Фарғона водийсига бориб, «Миллий иттиҳод» ташкилотининг бўлимини тузган ва советларга қарши фаолият олиб борган.\nСовет режими томонидан бир неча марта қамоққа олинган. Атоқли маърифатпарвар Обиджон Маҳмудов 1936 йилнинг 21 ноябрида оғир хасталиқдан вафот этди.\n← Аввалги Аввалги Мусо Саиджонов (1893-1937)\nКейинги → Кейинги: Полвонниёз ҳожи Юсупов (1861-1936)


00:00 / 30.08.2009 | eski savollar | 1162\nМуҳтарам ШАЙҲ ҲАЗРАТЛАРИ! Яқинда бир биродаримиз қуйидагича савол берган эканлар: Ҳазрат сизга бир савол билан мурожаат қилмоқчи эдим. Манимча бу ко'пчилик талабаларни қизиқтирса керак. Сизга ма'лумки, биз контракт асосида та'лим оладиган талабалар контракт пулларимизни бир ташкилот орқали олийгоҳ ҳисоб рақамига о'тказамиз. Шунда о'ша ташкилотлар ҳар хил фоизларда бизга пул тушуриб беришади. Масалан, биз у ташкилотга 900 000 нақд пул берсак, у ташкилот бизга 1 000 000 со'мни олийгоҳ ҳисоб рақамига о'тказиб беради. Шундай пул о'тказиш жоизми? Аллоҳ хайрли ишларингизни бардавом айласин ! Сиз бу саволга бундай жавоб берган экансиз:Агар орадаги фарқ нақд тўлов билан ўтказиш йўлидаги тўлов учун бўлса, жоиз эмас. Бир жинсдаги пулнинг бирини оз, бирини кўпга алмаштирилган бўлади. Сизнинг мисолингизда, пул ўтказувчи 900 000 ни нақд пул эвазига, 100 000 ни ёрдам деб ўтказса тўғри бўлади.Юқорида 100 000 сўмни ёрдам деб ўтказса тўғри бўлади, деб айтгансиз. Лекин, юқорида назарда тутилган ташкилотлар бу ишни талабаларга ёрдам бериш учун қилмайди-ку. Демак, бу ишни қилиш нотўғри бўладими?. Бир жинсдаги пулнинг бирини оз, бирини кўпга алмаштириш мумкин эмас, деб ҳам айтгансиз. Лекин нақд пул билан, ҳисоб рақамидаги пулнинг фарқи бор-ку. Нақд пул эвазига 90 сўмга оладиган нарсангизни, пул ўтказиш йўли билан олсангиз 100 сўм тўлашингиз ҳам ҳаммага маълум. Демак, нақд ва нақд бўлмаган пуллар бир жинсли эмас экан-да? Қиймати ҳар хил пулларни айирбошлаётган бўламиз.Умуман бунга ўхшаш саволлар мени анчадан бери қийнаб келмоқда. Мисол учун ислом банкларида "Бай-ал ина" деган хизмат бор экан. Мижоз банкдан 9 000 000 қарз олмоқчи бўлса, банк ушбу мижозга пулини кейинчалик тўлаш шарти билан 10 000 000 лик машина сотади ва ҳозиргина сотган машинасини 9 000 000 сўмга 1 000 000 лик чегирма билан сотиб олади. Мижоз ўзи хоҳлагн 9 000 000 лик кредитини олди. Банк эса 1 000 000 фойдага эга бўлди. Ғарбда тарқалиб кетган, шариатга хилоф кредитни фоиз сўзини ишлатмаган ҳолда олди. Бир томондан-бу рибо эмас, бошқа томондан ўзимизни алдаётганга ўхшаймиз. Тафсирларда келган ҳодиса, яъни шанба куни яҳудийларга балиқ овлаш тақиқланганда улар ҳийла ишлатганлари ва бу билан Аллоҳнинг ғазабини келтирганлари ҳақидаги ҳодисани такрорламаяпмизми? Ўзимизни алдашга ҳаракат қилмаяпмизми? Юқорида ҳам контрактни тўлаш учун ташкилотга бориб, ташкилот 1 000 000 ўтказганидан сўнг 900 000 берилган пул эвазига, 100 000 ёрдам сифатида, деб ўзимизни тинчлантирсак, ўзимизни алдаётган бўлмаймизми?!Жавобингизни интизорлик билан кутаман.\nСиз ҳамма нарсани ўзингизча, тескари тушуниб олгансиз. “Байъул ийна” ҳаром эканига ҳамма иттифоқ қилган. Сиз қайси ислом банки ҳақида гапирмоқдасиз. Сиз кўрган нарсада нақд пул билан кўчириладиган пул орасида фарқ бўлмайди деган гапни тескарси яҳни, иккисининг орасида фарқ бор деган гап шариатга тўғри эмас. Кимдир қилиб турган иш диний ҳукмга ҳужжат бўлмайди. Биз айтган мисолда, 900 000 мингни бошма – бош алмаштириш бор. 100 000ни ихтиёр қилса, ёрдам деб бериш ўз ихтиёрида. Бермаса ўзи билади. Агар ёрдам бериш билан шуғулланмаса, ўзи билади.\nҚарзнинг устига қушиб берса буладими ?\nШеригим молидан фойда олсам, ҳалолми?


ЭЪТИБОР ҚИЛАЙЛИК... (лайлатул қадр кечаси)\nБугун биз барча синовлар ичида энг нозик синовни бошимиздан кечиряпмиз. У ҳам бўлса, танамизга ҳалокат олиб келиши мумкин бўлган, инсон ҳаётини таҳликага солувчи коронавирус пандемияси хуружидир.\nРеспубликамизда карантин чекловлари босқичма-босқич юмшатилиши баробарида зийраклик ва эҳтиётлик билан, карантин қоидаларига тўлиқ амал қилишимиз зарур.\nУшбу синовли кунларда жиддий ташвиш туғдираётган хавфлардан бири – айрим фуқароларда кузатилаётгани бепарволик бўлса, иккинчи томондан эса ўзбилармонлик, жорий карантин қоидаларига риоя қилмаслик бўлиб чиқмоқда.\nОхирги кунларда изоляцияга олинган фуқароларни касалликка чалиниш ҳолатлари асосан аёллар ўртасидаги ифторлик тадбирларида иштирок этиш орқали бўлгани кузатилмоқда. Ҳозирда ушбу ифторлик тадбирларида иштирок этган фуқаролар билан алоқада бўлган икки юздан зиёда фуқаролар ёпиқ карантинга ётқизилди.\nАсри саодатдан бошлаб, Ислом шариати ҳукмларининг мақсади асосан мўмин-мусулмонларни жони, дини, насли, моли ва ақлини сақлашга қаратилган. Жумҳур уламолар бунга иттифоқ қилганлар. Шунга кўра ислом динининг фатвовси “Айни пайтда саломатликка ва келажакда тинч-тотувликка сабаб бўладиган нарсага амал қилиш – шариат ва ақл нуқтаи назаридан вожиб ҳисобланади”, деб баён этилган.\nКелинг азизлар! Рамазони шарифнинг саноқли кунлари қолди. У кунларда уйларимизда, тинчлик-хотиржамликда, осуда ҳаётда ўтириб, дуо ва ибодатларимиз оиламиз даврасида ўтсин.\nЛайлатул қадр кечалари аждодларимизни хотирлаш, шириндан-шакар болаларимизни дуо қилиш, оиламизнинг мустаҳкамлигини сўраш оила аъзоларимиз билан биргаликда бўлсин.\nКимлар биландир жамланиш, йиғинларни ташкил қилсак, уларни ичидаги беморни биз билмаймиз. Ўз-ўзидан жонимизни, динимизни, молу ақлларимизни ҳалокат хавфига қўямиз. Бу шариат нуқтаи назаридан мутлақо ҳаром. Зеро, Аллоҳ таоло Қуръони каримда “Ўз қўлларингиз билан ўзларингизни ҳалокатга ташламанг”, деб ҳалокатдан қайтаряпти.\nby 2020-05-08 22:57:56\nby 2020-05-19 12:30:44


Жинсий алокани узайтириш йуллари машклар янги замонавий йуллари - Jinsiy hayot 18+\nЖинсий алокани узайтириш йуллари машклар янги замонавий йуллари\nAuthor Jinsiy Reading 4 min Views 377 Published by 13.05.2019\n1. Жинсий алоқадан сақловчи воситалардан фойдаланинг\n2. Жинсий алоқа билан мунтазам шуғулланинг\n3. Оргасм техникасидан фойдаланинг\nСекин асталик билан кириш\n4. Орқа думғаза мускулларни машқ қилдиринг\n5. Ерексион ҳалқалардан фойдаланинг\n6. Аёлингизни жумбушга келтиринг\n7. Пўзаларни алмаштириб оз-оз танафус билан ишланг\n8. Чалғишга ўрганинг\n9. тушкунликка тушманг\n10. Ерта бошанмашлик учун машқ қилинг\n11. Бирнеча дақиқадан сўнг қайтаринг\n12. Яни пўзаларни кашф қилинг\nЖинсий алоқани узайтиришнинг енг оссон йўлларидан бири презерватив воситасидан фойдаланиш ҳисобланади. Бу фосита жинсий азо сезувчанлигини камайтиради шу сабабли жинсий алоқа кўпроқ давом етишига олиб келади.\nЖинсий алоқа билан қанчалик тез-тез шуғулланилса инсон ўз ҳаражатларини бошқаришни ўраганади ва вақтдан олдин бўшанишни олдини олади.\nБу техникани жинсий алоқа вақтида фойдаланишингиз мумкун. Бу техникада сиз оргасм яқинлашган пайтда жинсий фаоликни зудлик билан тўхтатишингиз оргасм ҳафи ўтгач яна ишлашда давом етишингиз керак бўкади.\nБу маш юқоридаги машиқга ўхшаб кетади. Оргасм яқинлашганини сезсангиз бир неча бор чуқур нафас оласиз бу сизга ўзингизни еркинроқ ҳис қилишга ёрдам беради.\nСиз бу амал билан тез фриксиядан фойдаланмайсиз ва оргасмни олдини олган бўласиз. Оргасм яқинлашаётганини сезсангиз сиз ҳаракатларни тўхтатиб бироз қимирламасдан турсангиз оргасм вати ўтиб кетади.\nБу машқда сиз 7 та тез ва 9 та секин киргазиб чиқаришингиз керак бўлади. Бу ҳаракатлар билан сиз тез бўшанишни олдини олган бўласиз.\nБу машқларнинг асосий устунлиги шундаги сизнинг диқатингиз машқга қаратилган бўлади диқатингиз бошқанарсага қаратилганлиги оқибатида сиз ерта бўшанишни олдини олган бўласиз.\nКегел машқи биринчи бўлиб аёллар учун ўйлаб топилган еркаклар бу машқдан фойдалансалар, сийиш йўлини яхшилайди. Ерта бўшанишни бошқариш имконини беради.\nБиринчи галда сиз думғаза мушакларини ўзингизда топиб олишингиз керак бўлади. Думғаза мушакларини топиш унчалик қийин емас. Бунинг учун сийиб турган вақтда бирданига сийдикни тўхтатинг ва сиздаги қисилган мушаклар ўша думғаза мушаклар ҳисобланади.\nБу мушакни қандай машқ қилдириш мумкун? Сийдик тўхтатганга ўхшаб думғаза мушакларни сиқасиз 5-10 сония ушлаб туриб қўйиб юборасиз. Бу маш кунига 3 махал 5-10 мартадан қилинса йетарли ҳисобланади. Бу машиқни озгинадан қилган тўг`ри бўлади. Сиз спортзалга кириб бирданига 400кг тош кўтармаганингиз каби бу машқни 5-10 мартадан бошлаш тўғри бўлади.\nБу жинсий ўйинчиқ ерта бўшанишни олдини олиш учун тақиладиган нарса ҳисобланади. Бу халқа жинсий азони қисиб туриб жинсий азода қон кўпайиб кетмаслигини олдини олади. Жинсий ҳалқадан ташқари қисиш техникасини қилиб кўришингиз ҳам мумкун. Бу техника анчайин қийин кўплаб машлардан сўнг ўхшаси мумкун. Бунинг учун сиз оргасм яқинлашлган вақтда жинсий азони боши ва бошланишини сиқиб турасиз оргасм ўтиб кетади.\nАёллар оргасмга келиши еркакларга қараганда бироз қийинроқ бўлганлиги сабабли сиз олдин аёлингизни жумбушга келтирволишингиз керак. Шунда аёлингиз билан бир вақтда оргасмга еришиш бахтига ега бўлишнингиз мумкун.\nПўзани алмаштириш сизга озгина дам олишга вақт ва жинсий қўзгалиш пасайиш камайишига олиб келади. Пўзаларни ўзгартириш жинсий алоқа зерикарли бўлмаслиги учун ҳам керак. Пўзани ўзгартириш фойда бермаса озгина танафус олиб аёлингиз кўнглини олишга қаратишингиз мумкун.\nJinsiy aloqa sirlari →\nОргасим яқинлашганини сезсангиз бошқа нарсалар ҳақида ўйлашга ҳаракат қилинг. Айтишга оссон бўлсада бу оргасмни тўхтатиш учун яхши йўллардан бири ҳисобланади.\nТез бўшанишни асосий сабабларидан бири бу ҳовотир, тушкунлик ҳисобланади. Шу сабабли жинсий алоқадан олдин бунчалик ҳаяжонга берилиш керак емас. Мобода ерта бошаниб қойсангизҳам тушкунликга тушманг, сиз реванш олишингиз бошқатдан жинсий алоқани давом етиришингиз мумкун.\nКўп ҳолларда ерта бошаниш касал бўлганингиздан емас балки тажриба камлигидан бўлади. Сиз ўз тажрибангизни қанча кўп машқ қилдирсангиз ерта бўшаниш шунча кам бўлади.\nЖинсий алоқа тез тугаган бўлса сиз дам олиб оз вақтдан сўнг жинсий алоқани қайтаринг бу сафар ерта бўшаниш бу даражада тез юз бермайди.\nҲар кунги пўзаларни сиз яхши биласиз, агар сиз янги пўзалардан фойдалансангиз сизнинг севганингиз ҳаёли пўзада бўлиб ерта бўшанишни олди олинади.


ПАРИЖДА ПАЙТ ПОЙЛАГАНЛАР\nПариж. 2015 йил 13 ноябрь. Франция осмони ҳар доимгидек мусаффо. Кимдир оиласи билан ҳордиқ чиқарар, яна кимдир кўчада сайр қилиб юрарди. Шу куни мамлакат тарихидаги даҳшатли, унутилмас қонли воқеа содир бўлишини ҳеч ким хаёлига ҳам келтирмаган эди. Қўққисдан портлаган бомба ва ўқ овозлари ушбу сокинликка барҳам берди, аҳолини саросимага солди. Париждаги “Stad de Frans” стадиони ёнида юз берган портлашлар, “Bataklan” концерт залида гаровга олинган томошабинларнинг қичқириқлари ҳаммани карахт қилди...\nХориж телеканаллари ва интернет нашрларининг хабар беришича, ушбу террорчилик ҳаракатлари оқибатида 129 нафар одам ҳаётдан кўз юмиб, 352 та одам жароҳатланган. Улардан 99 нафарининг аҳволи оғир. “Sky Tg24” ва бошқа чет-эл оммавий ахборот воситаларида айтилишича, бу қўпорувчиликни, ёвузлиги билан бутун дунё аҳлининг нафратига учраган ИШИД террорчи ташкилоти ўз зиммасига олган. Буни Франция президенти Француа Олланд ҳам алоҳида таъкидлади.\nАна шу мудҳиш воқеани эшитарканман, беихтиёр муҳтарам Юртбоши-мизнинг тинчликнинг қадрига етиш ҳақидаги: “ҳушёрлик, огоҳ бўлиб яшаш – бир кунлик ёки бир ойлик мавсумий масала эмас, балки, кундалик иш, кундалик амалий ҳаракат бўлиши лозим”,деган гаплари ёдимга тушди.\nМаълумки, тинчлик Аллоҳ таоло томонидан бутун инсониятга инъом этилган улуғ неъматдир. Ислом дини тинчлик тушунчасини ўзининг бош ғояси ва муҳим шиорига айлантиргани ҳам бежиз эмас, албатта. Аллоҳ таоло Қуръони каримда баён қиладики: “Эй имон келтирганлар! Барчангиз ёппасига тинчлик ишига киришингиз ва шайтоннинг изидан эргашмангиз! Албатта, у сизларга аниқ душмандир” (Бақара, 208).\nПайғамбаримиз (соллаллоҳу алайҳи васаллам) тинчлик ва хотиржамлик ҳақида бундай деганлар: “Тинчлик ва хотиржамлик икки улуғ неъматдирки, бундан кўп одамлар бебаҳрадир”(Имом Бухорий ривояти).\nАфсуски, шу кунларда ИШИД террорчи ташкилоти Ислом дини ва мусулмонларни ёмонотлиқ қилишга, унинг инсонпарвар ғояларини бузиб кўрсатишга уринмоқда. Улар нафақат Ироқ ва Сурия ҳудудларида, балки дунёнинг турли бурчакларида, ҳатто Европанинг йирик шаҳарларида ҳам қўпорувчиликларни содир этмоқда.\nБу ҳақда аввалроқ исломшунос олим Айдарбек Тулепов ўзининг “ИШИД фитнаси” номли асарида дунёнинг турли мамлакатларида бу тўда ғаламислари изғиб юрганидан огоҳлантирган эди. Жумладан, ушбу китобда “Пайт пойлаётган пистирмачилар” номли сарлавҳа остида қуйидаги далиллар келтирилган:\n“ИШИД жангарилари ва тарафдорлари нафақат Ироқ ва Сурия ҳудудларида, балки Европа ва Осиёнинг кўплаб давлатларида ҳам писиб ётибди. Ушбу минтақаларда жангарилар томонидан террорчилик ҳаракатлари амалга оширилиши хавфи бор. Шунингдек, ИШИД қўлида катта миқдорда қурол-яроғ ва талон-тарож йўли билан топилган маблағлар мавжуд. Ҳатто Ғарб ва Европа давлатларидаги айрим жоҳил кимсалар ИШИД газандалари сафига қўшилиб жанг қилмоқда, айримлари эса ўз юртларида пайт пойлаб ётибди” (54–55-бетлар).\nҲақиқатан ҳам “ИШИД фитнаси” асарида келтирилган ушбу ҳушёрликка чорловчи маълумотлар бундан бир йил олдин айтилган эди. Китоб муаллифи узоқни кўра билиб, барчани огоҳликка чорлаган эди. У пайтда аксарият одамлар, айрим сиёсатчилар ҳам ИШИД биздан минг-минг чақирим узоқда, бизга хавфи йўқ, дея хотиржамликка берилган эди. Афсуски, асарда келтирилганидек, айрим ғаламислар ўз юртларида террорчи ҳамтовоқларининг буйруқларини кутиб ётишар, имкон бўлди дегунча, қўпорувчиликни амалга оширишга тайёр эди. Буни, мана, 13 ноябрь куни Парижда содир этилган қонли жиноятлар мисолида яққол кўрдик.\nАйрим интернет манбалари ёзишича, Францияда бўлган террорчилик ҳаракатлари чоғида қўпорувчилар соф француз тилида гапиришган. Британиянинг “The Guardian” нашри хабар беришича, ҳалок бўлган етти нафар террорчидан учтаси Франция фуқароси экан.\nБу ҳақда ҳам “ИШИД фитнаси” асарида бундай келтирилган эди: “Евроосиё ҳудудида яшайдиган айрим нодон шахслар ИШИД сафига қўшилиб, жанг қилишга уринмоқда. Аммо охирги вақтларда оммавий қатл акс этган видеолавҳаларда чет тилларида гапираётган жаллодлар тез-тез учрамоқда” (55-бет).\nАна шундай аччиқ ҳақиқатлар ҳақида кенг мулоҳаза юритар эканмиз, “ИШИД фитнаси” китобида келтирилган маълумотларни, ундаги ҳужжат-далилларни диққат билан ўқиб, доимо сергак ва огоҳ бўлиш зарурлигини тушуниб етамиз. Шунингдек, ушбу асарнинг нуфузи дунё миқёсида ҳам тез суръатда ортиб бораётганининг сабабини яхшироқ англаймиз.\nЮртимизда тинчлик-осойишталикни асраш борасида қилинаётган ибратли ишлар, хусусан, “ИШИД фитнаси” китоби долзарблигини халқаро мутахассислар эътироф этишмоқда. Жумладан, Россия Федерацияси Свердловск вилояти муфтийси Абдул-Қуддус Ашарин ҳам “ИШИД фитнаси” асарини юқори баҳолаб, китоб тушунарли тилда ёзилгани ва унда келтирилган маълумотлар ҳужжат-далиллар асосида баён этилганини алоҳида таъкидлаб ўтди.\nХулоса шуки, сизу биздан бу борадаги адабиётларни ўқиб, доимо ҳушёр ва сергак бўлиш талаб этилади.\nКиритилган вақти: 18/11/2015 00:00; Кўрилганлиги: 2032\nМатериал манзили: https://www.sammuslim.uz/articles/parijda-payt-poylaganlar\nЧоп этилган вақт: 27/09/2021 05:20


Ўзбекистон ташқи сиёсатининг Марказий Осиё минтақасидаги янги даври\nБугунги кунда янги Ўзбекистоннинг барча жабҳаларида Президент Ш.Мирзиёевнинг ташаббуси билан кенг миқёсли ислоҳотлар амалга оширилмоқда. Халқаро вазият тобора ўзгариб бораётган, пандемия туфайли жаҳон сиёсатидаги зиддиятлар таранглашиб, чуқурлашиб бораётган янги шароитида давлат ва жамиятнинг хавфсизлигини таъминлаш билан бир вақтда давлат равнақи учун курашиш катта куч ва салоҳиятни талаб этади.\nҲозирги замон глобал ривожланиш нуқтаи назаридан мамлакатимиз замонавий халқаро муносабатлар ва сиёсатининг фаол иштирокчисига айланиб, “тез ўсиб бораётган минтақавий масъулиятли давлат” бўлди.\nЯнги Ўзбекистоннинг янги босқичидаги муҳим жиҳатлардан яна бири бу оқилона ички ва ташқи сиёсатнинг уйғунлигидир. Бугунги кунда бирон-бир давлат, миллат ўзи алоҳида, якка ҳолда ривожлана олмайди. Ўзбекистоннинг ташқи сиёсатида Марказий Осиё давлатлари энг устувор йўналиш деб эълон қилиниши муҳим геосиёсий жараён бўлди.\nКонцептуал жиҳатдан Марказий Осиё қудратли цивилизацион мерос, улкан ресурс салоҳияти, ажойиб транспорт-коммуникация имкониятларига эга минтақа. У ўзининг бетакрор геосиёсий аҳамиятини сақлаб келмоқда. Бу ерда рўй бераётган жараёнлар бутун қитъа хавфсизлиги ҳолатига катта таъсир кўрсатади. Шу боис минтақанинг маданий-тарихий меросини “бўлакларга ажратиш”нинг иложи йўқ. Умумий тарих ва дин, ягона сув артериялари ва транспорт йўлаклари – бу Марказий Осиё халқларининг умумий мулкидир. Айнан шунинг учун минтақада конфликт салоҳиятни пасайтириш, ишончни мустаҳкамлаш, ўзаро манфаатли алоқаларни ўрнатиш асосий мақсад қилиб белгиланди.\nМарказий Осиё мамлакатлари учун ўзаро манфаатли бўлган хавфсизлик, иқтисодиёт, инвестиция, маданият, гуманитар ва экология масалалари бўйича ўзаро манфаатли қарорлар қабул қилинди.\nМасалан, фақатгина 2017 йилда Ўзбекистон Президенти 16 та олий даражадаги учрашувни, 18 та телефон суҳбатини ўтказди, давлатимиз раҳбарининг учта давлат ва иккита ишчи ташрифи бўлиб ўтди. 2018 йилда минтақа давлатлари ўртасида олий даражадаги ташрифлар амалга оширилди. Ўзбекистон Республикаси Президентининг Тожикистонга бўлган биринчи давлат ташрифи натижаларига кўра, стратегик аҳамиятга эга бўлган дўстлик ва қўшничиликни мустаҳкамлаш тўғрисидаги баёноти ва ўзбек-тожик давлат чегарасининг алоҳида ҳудудлари тўғрисидаги шартномаси имзоланди. Туркманистон Президентининг Ўзбекистонга расмий ташрифи чоғида томонлар Европа мамлакатлари, Яқин Шарқ ва Осиёга юк ташиш ҳажмини ошириш учун иккала давлатнинг транзит салоҳиятини тўлиқ ишга туширишга тайёр эканликларини тасдиқлади.\n2021 йилда ҳам фаол минтақавий ташқи сиёсат олиб борилмоқда. Жумладан, 2021 йилнинг 16-18 февраль кунлари Ўзбекистон Республикаси Ташқи ишлар вазири А.Комилов Тожикистон, Туркманистон ва Қозоғистонга амалий ташриф билан борди. Шунингдек, Қирғизистон Республикаси Президенти С.Жапаровнинг биринчи давлат ташрифи амалга оширилди.\nМинтақавий ташқи сиёсатнинг янги асосий жиҳатларидан бири Марказий Осиё давлатлари раҳбарларининг консультатив учрашувлари йўлга қўйилиши, шубҳасиз, асосий ташқи сиёсий воқеадир. Биринчи шундай учрашув 2018 йил 15 мартда Астана шаҳрида бўлиб ўтди ва у минтақавий ҳамкорликнинг янги босқичини бошлаб берди. Марказий Осиё давлатлари раҳбарларининг 2019 йил 29 ноябрда Тошкент шаҳрида бўлиб ўтган иккинчи консультатив учрашуви минтақавий дипломатияда ҳақиқий бурилиш бўлди. Саммит натижалари ва воқеаларнинг кейинги ривожи диалогнинг янги форматга ўтганлигини кўрсатди. Учрашув давомида томонлар янги халқаро ташкилот тузиш фикридан йироқ эканликлари, шунингдек, ҳаракатларини бошқа мамлакатлар манфаатига қарши йўналтиришни истамасликларини таъкидлади. Президент Ш.Мирзиёев чегараларда тўсиқларни, ўтказиш пунктларидаги расмиятчиликларни олиб ташлашни назарда тутувчи, инсонлар ва юкларнинг эркин ҳаракатланишига халал бермайдиган “тўсиқсиз” Марказий Осиёни яратиш таклифини берди.\nМарказий Осиёга нисбатан янги ташқи сиёсатда Ўзбекистон минтақанинг барқарор ривожланиш истиқболларини қўшни Афғонистонда тинчликка эришиш ва унинг тикланиши билан бевосита боғлиқ эканига алоҳида эътибор қаратади. Мамлакатимиз раҳбари 2017 йил 19 сентябрда БМТ Бош ассамблеясининг 72-сессиясида Ўзбекистон Афғонистоннинг иқтисодий тикланиши, унинг транспорт ва энергетик инфратузилмасини ривожлантириш, миллий кадрларни тайёрлаш ишларига ўз ҳиссасини қўшиб келаётганлиги ва бундан буён ҳам шундай бўлишини таъкидлади.\nРеспубликанинг ташқи сиёсатида Афғонистоннинг аҳамияти 2017 йил ноябр ойида Самарқандда БМТ раҳбарлиги остида ўтган халқаро анжуманда қайд этиб ўтилди. Шу йилнинг декабрь ойида Афғонистон Президенти Ашраф Ғанининг Ўзбекистонга сўнгги 16 йил ичидаги биринчи ташрифи бўлиб ўтди. Учрашувда мамлакатлар ўртасида 20 та икки томонлама келишув имзоланди. Музокаралар давомида минтақавий хавфсизлик масалалари бўйича биргаликдаги комиссия тузиш қарори қабул қилинди. Савдо-иқтисодий алоқаларни ривожлантириш масалаларига алоҳида урғу берилди.\nЎзбекистон савдо соҳасида ҳамкорликни кенгайтиришдан ташқари транспорт-коммуникация йўналиши бўйича қатор лойиҳаларни амалга оширишни ҳам кўриб чиқмоқда. Янги йўлларнинг қурилиши афғон маҳсулотларини Афғонистоннинг шимолий провинцияларидан Хитойга етказиб беришда қўл келади. Шу билан бирга, Сурхон – Пули-Хумри янги электр узатиш линиясининг қурилиши ҳам режалаштирилмоқда. Бу Афғонистонни Марказий Осиёнинг ягона энергетик доирасига улаш имконини беради. 2018 йил июлида эса Мозори-Шарифда Ўзбекистон – Афғонистон савдо уйи очилди. Афғонистон бўйича Тошкент анжуманининг ўтказилиши афғон инқирозининг ҳал этилишида муҳим аҳамиятга эга бўлди.\nПрезидент Ш.Мирзиёев Тошкентда хавфсизлик соҳасида тинч жараён, ҳамкорлик ва минтақавий ўзаро ҳаракат масалаларига бағишланган халқаро анжуманини (2018 йил 26-27 март) ўтказиш ташаббуси билан чиқди. Афғонистон бўйича бундай олий даражадаги тадбирни ўтказиш ташаббуси Ўзбекистон Президентининг минтақа давлатлари билан яқин қўшничилик муносабатларини ўрнатиш, минтақада ва Афғонистонда тинчлик, хавфсизлик ва барқарор ривожланишни таъминлаш бўйича синалган ва конструктив ташқи сиёсат курсининг мантиқий давоми ҳисобланади.\nАфғонистонда тинчликни сақлаш бўйича Тошкент анжумани иккита асосий концепцияга таянади. Биринчидан, хавфсизликнинг бўлинмаслик тамойили, яъни хавфсизликка таҳдидни “ўзимизники ва бировники”га бўлишдан воз кечиш. Иккинчидан, минтақавий барқарорлик охир-оқибат Афғонистонни бошқа қўшни давлатлар билан савдо, иқтисодий ва инфратузилма алоқаларининг кенгайиши тизимига муваффақиятли интеграциялашга қаратилган.\nБу йўналишдаги муҳим ўзгаришлардан бири сифатида Ўзбекистон ўзининг таълим муассасаларида афғонистонлик мутахассисларни ўқита бошлаганини кўрсатиш мумкин. Ўзбекистон Республикаси Президентининг Афғонистон бўйича Махсус вакили лавозими таъсис қилинди. Халқ дипломатияси, маданий-гуманитар алоқалар, Ўзбекистоннинг ва хорижий давлатларнинг оддий фуқаролари ўртасидаги мулоқотлар жадал ривожланмоқда.\nПрезидент Ш.Мирзиёев томонидан БМТнинг 75-сессиясида илгари сурилган мамлакат иқтисодиётини тиклаш мақсадида Афғонистон бўйича махсус қўмита ташкил қилиниши ташаббуси халқаро ҳамжамият томонидан қўллаб-қувватланмоқда. Пандемия даврида Ўзбекистон мунтазам равишда Афғонистонга гуманитар ёрдам кўрсатди. Шунингдек 2021 йил январда афғонистонлик бир гуруҳ шифокорлар Ўзбекистонда ўтказилган коронавирус инфекциясини даволаш бўйича замонавий ва самарали усуллар бўйича тренингда иштирок этди. 2020 йил 7-8 июлда Дохада Афғонистоннинг жамоат-сиёсий доиралари ва “Толибон” ҳаракати вакиллари орасидаги биринчи афғон музокаралари бўлиб ўтиши бу йўналишдаги катта ютуқ эди, Ўзбекистон Республикаси ИИВ баёнотида қайд этилганидек, тинчликни бундай инклюзив музокаралар билан йўлга қўйиш афғон муаммосини ҳал этишнинг ягона тўғри усули ҳисобланади.\nЎзбекистоннинг ушбу янги минтақавий сиёсати ички сиёсатнинг давоми сифатида бир томондан минтақа мамлакатлари ўртасидаги, иккинчи томондан, дунёнинг етакчи мамлакатлари билан ижобий муносабатларининг янги даражаси билан тавсифланувчи янги минтақавий воқеликнинг шаклланишига олиб келди. Ўзбекистоннинг Афғонистонни минтақавий иқтисодий лойиҳаларга жалб қилиш бўйича ташаббуслари ва ҳаракатлари нафақат афғон муаммосини ҳал қилиш, балки Афғонистонни барқарор ривожлантириш бўйича реал долзарб механизмларидан бирига айланди.\nШундай қилиб, янги ташқи сиёсат минтақавий дипломатия сифатида Ўзбекистоннинг янги қиёфасига айланди. Воқеаларнинг бугунги натижалари ва ривожи шуни кўрсатадики, ушбу жараёнлар ўзгармас ва ортга қайтмайдиган характерга эга бўлиб, улар нафақат Ўзбекистоннинг, балки бутун Марказий Осиё минтақаси, жумладан, Афғонистоннинг ҳам келажагини белгилаб беради.\nБарча йўналишларда икки томонлама ва кўп тарафлама муносабатларнинг кескин фаоллашуви, жумладан, давлат раҳбарларининг мунтазам учрашувларининг ўтказилиши, товар айирбошлаш ва инвестицион ҳамкорликнинг тобора ўсиб бориши, транспорт соҳасида ўзаро ҳамкорлик, Ўзбекистон ва минтақа давлатлари ўртасида янги транспорт йўналишларининг очилиши асосий тенденцияга айланди. Маданий ва инсонпарварлик алоқалари ўсиб бормоқда. Чегараларга оид баҳсларнинг конструктив ечими илгари сурилиши умуман кутилмаган, бироқ муваффақиятли амалий қадам бўлди. Сув ва экологик муаммоларнинг ҳал этилишида ҳам ижобий ўсиш қайд этилди. Буларнинг барчаси Ўзбекистоннинг Марказий Осиёга нисбатан ташқи сиёсати толерантлиги ва истиқболлари ҳақида гувоҳлик беради ва у нафақат минтақавий, балки дунё миқёсида кенг аҳамият касб этмоқда.\nХулоса шуки, сўнгги йилларда Марказий Осиёда минтақавий ривожланишнинг принципиал янги тенденциялари пайдо бўлди ва бу ҳамкорлик алоқаларининг ривожланишига туртки бермоқда. Энг муҳими, сиёсий ишонч даражаси сезиларли ўсди ва мамлакатлар ўртасида савдо-иқтисодий соҳадаги алоқалар тобора фаоллашиб боришига замин ҳозирланди.\nТДШУ профессори, сиёсий фанлар доктори


ТОШКЕНТ, 9 июл — Sputnik. Коронавирус Ўзбекистонга 15 мартдан олдин кириб келган бўлиши ҳам мумкинлиги истисно қилинмади. Бу ҳақда санитария-эпидемиологик назорат инспекцияси бош инспектори Нурмат Отабеков маълум қилди.\n“Бир жиҳатга эътибор берайлик. Ўзбекистон ҳудудида биринчи бемор 2020 йилда 15 март куни қайд этилди. Бироқ касаллик мамлакатимизга ундан аввал ҳам кириб келган бўлиши мумкинлигини инкор этмаймиз. Биз биринчи аниқлаган беморимиздан сарҳисобни бошладик. Шундан кейин статистик рақамлар шаклланди”, — деди Отабеков АОКАдаги Республика махсус комиссиясининг карантин чораларини кучайтириш борасидаги қарори юзасидан брифингда.\nЎзбекистонда 15 март куни коронавирус Франциядан қайтган фуқарода расман қайд этилган эди. Шундан буён 11 259 та касалланиш ҳолати аниқланган. Беморларнинг 7 060 нафари тузалиб кетган. Қурбонлар сони эса 47 нафарга етган.


Чумоли кислотасида ишловчи автобуслар (фото)\n15:55 / 10.07.2017\nНидерландиялик ёш олимлар гуруҳи ўзлари ишлаб чиққан автобусни тақдим этди. Бундай жамоат транспортига чумоли кислотасида ишловчи экодвигатель ўрнатилади. 30 литрлик ҳажмга эга битта тўла бак 200 км.га етади. Янгилик атроф-муҳит учун хавфсиз бўлиб, глобал исишнинг салбий оқибатларини енгишда қўл келиши мумкин.\nXVII асрдаёқ олинган чумоли кислотаси нафақат ҳашаротлар, балки ўсимликлар томонидан ҳам ишлаб чиқарилади. У қичитқи ўт, игнабарг, сирка кислотасида бўлади. Бу фаолиятнинг кўплаб соҳаларида жуда қўл келувчи модда: эритувчи, консервант, анестетик, паразитларга қарши воситадир. Ихтирочилар фикрича, бундай ёқилғининг бошқа ўзига хос жиҳатлари орасида енгил ташиш имконияти, шунингдек, қийматининг нисбатан пастлиги бор.\nHydrozine номли технология иши давомида чумоли кислотаси катализаторлар таъсири остида водород ва карбонат ангидрид газига бўлинади. У ўрнатилган мотор учун электр қувватини юзага келтиради. Электроузатма тизими VDL компанияси томонидан тақдим этилган.\nАфтидан, Hydrozine илк автобуслари янги йил арафасида йўлга чиқарилади. Уларнинг барқарор ишлашини таъминлашда чумоли кислотасига эга станциялар муҳим ўрин тутади, улар худди анъанавий ёқилғи қуйиш шохобчалари каби кўринишга эга бўлади.\nавтобус чумоли кислотаси


ЎзА - “Шарқ тароналари” бош соврини — Гран-прига ўзбекистонлик Меҳринигор Абдурашидова сазовор бўлди\n“Шарқ тароналари” бош соврини — Гран-прига ўзбекистонлик Меҳринигор Абдурашидова сазовор бўлди\nСамарқанд шаҳрида “Шарқ тароналари” XII халқаро мусиқа фестивали якунланди.\nМусиқа, қўшиқ инсон қалбида энг нафис туйғуларни уйғотувчи, кишини руҳлантириб, эзгу ишларга бошловчи қудратли куч. Тил, миллат танламайдиган наволар таржимонсиз, ҳеч бир воситасиз инсон юрагига кириб боради. Дилларни дилларга, элларни элларга боғлайди. Тинчликни, маданиятни, маънавиятни тарғиб этади, инсонийликни улуғлайди.\n1997 йилдан буён ҳар икки йилда мунтазам ўтказиб келинаётган “Шарқ тароналари” халқаро мусиқа фестивали ана шундай эзгу мақсадларга хизмат қилмоқда. Ўтган йиллар мобайнида мазкур санъат форуми дунё халқлари миллий мусиқа маданияти анъаналарини асраб-авайлаш, тарғиб этиш, тили, дини, миллатидан қатъи назар, барча халқларни санъат орқали яқинлаштириш ва улар ўртасида дўстлик алоқаларини мустаҳкамлайдиган нуфузли фестивалга айланди.\nФестиваль “Шарқ тароналари” деб номланса-да, унда сайёрамизнинг барча қитъаларидан хонанда ва созандалар, мусиқашунослар иштирок этиб, ўз миллий куй-қўшиқларини ижро этмоқда, анъана ва қадриятларини намойиш қилаётир.\nМаълумотларга кўра, шу пайтгача ўн бир марта ўтказилган ушбу мусиқа анжуманида дунёнинг 114 давлатидан вакиллар қатнашган. Биргина жорий йилнинг ўзида иштирокчи давлатлар сони 75 тани ташкил этди. Фестиваль танлов дастурларида эса 32 мамлакат мусиқий жамоаси, хонанда ва созандалар қатнашди. Аргентина, Мьянма давлатлари ва Фижи ороллари вакиллари “Шарқ тароналари”да илк бор иштирок этди.\nФестивалнинг тантанали очилиш маросимида Президентимиз Шавкат Мирзиёев таъкидлаганидек, сайёрамизда турли келишмовчилик ва қарама-қаршиликлар, уруш ва низолар авж олган таҳликали замонда, одамзот тобора ўз дунёсига ўралиб бораётган бир шароитда мусиқа инсонга инсонлигини эслатиб, унинг қалбида келажакка умид ва ишонч уйғотади.\nБу фикрларни ЮНЕСКО Бош директори Одри Азуле хоним ҳам алоҳида қайд этди.\n– Жалолиддин Румий “О рубоб оҳанги, қайдан пайдо бўлурсан?” деб ҳайратланган эди. Биз эса бу саволга жавобан “оҳанг, шубҳасиз, ўзаро алоқа, ҳамкорлик натижасидир” дея жавоб беришимиз мумкин, – деди ЮНЕСКО Бош директори ўз табрик сўзида. – Зеро, маданиятлар бир-биридан айро ҳолда тараққий этмайди. Улар ўзаро мулоқот натижасида ўсади, ривожланади. Бугун Самарқанд заминида ўтаётган фестиваль дастури айни шу фикрнинг яққол тасдиғидир. Мазкур фестивалда биз умумбашарий қадриятларни яна бир бор ҳис қилишимизни айтиш лозим.\nБу жиҳатлар фестиваль доирасидаги тадбирларда яна бир бор ўз ифодасини топди. Регистон майдонидаги асосий саҳнада, шунингдек, Самарқанд шаҳри, Оқдарё, Пастдарғом, Жомбой, Самарқанд, Ургут туманларидаги истироҳат боғлари, мусиқа ва санъат мактабларида дунё халқлари куй-қўшиқлари янгради. Дўстлик, ҳамжиҳатлик, аҳиллик мадҳ этилди.\nЎн иккинчи фестиваль аввалгилардан бироз ўзгача ўтказилди. Қатнашчилар профессионал тарздаги халқ мусиқа ва қўшиқлари ҳамда анъанавий йўлда ижод қилинган замонавий мусиқа ёки қўшиқ йўналишларида танловда иштирок этди. Уларнинг чиқишларини турли давлатлар мусиқашунослари ва бастакорлар, халқаро ташкилотлар вакилларидан иборат 11 нафар ҳакамлар ҳайъати баҳолаб борди.\nСамарқанд шаҳридаги музейлар, ҳунармандлар марказлари ва меҳмонхоналарда фестиваль тарихига оид суратлар, миллий ҳунармандлик маҳсулотлари, чолғу асбоблари кўргазмалари намойиш этилди. Аждодларимиздан мерос бир неча асрлик тарихий обидалар, муқаддас қадамжо ва зиёратгоҳлар, таълим муассасалари, замонавий ишлаб чиқариш корхоналари, Амир Темурнинг тарихий боғларига саёҳатлар уюштирилди.\nАнъанага кўра, фестиваль доирасида “Шарқ халқлари анъанавий мусиқа санъатини ривожлантириш истиқболлари” мавзуида халқаро илмий-амалий конференция бўлиб ўтди. Унда 10 дан ортиқ хорижий давлатлар, юртимиз санъатшунос олимларининг маърузалари тингланди, тақдимотлар ўтказилди.\nРегистон майдонидаги амфитеатрда фестиваль иштирокчилари ва меҳмонлар, юртимиз маданият ва санъат намояндалари, жамоатчилик вакиллари халқаро мусиқа анжуманининг тантанали ёпилиш маросимига жам бўлди.\nФестиваль қатнашчилари ва ҳакамлар ҳайъати тадбирларнинг юқори савияда ташкил этилгани, юксак ҳурмат-эҳтиром ва самимий меҳмондўстлик учун мамлакатимиз раҳбариятига, халқимизга миннатдорлик билдирди.\nНиҳоят, ҳаяжонли лаҳзалар бошланди. Нуфузли ҳакамлар ҳайъати хулосасига кўра, “Шарқ тароналари” XII халқаро мусиқа фестивалининг бош соврини – Гран-при Ўзбекистон вакили Меҳринигор Абдурашидовага берилгани маълум қилинди.\n– Дунёдаги нуфузли санъат фестивали ғолиби бўлганимиздан чексиз ҳаяжон ва қувончдамиз, – дейди Гран-при соҳиби, Ўзбекистон давлат консерваторияси талабаси Меҳринигор Абдурашидова. – Аслида, “Шарқ тароналари”да иштирок этиш, Регистонда қўшиқ куйлашнинг ўзи катта шараф. Бу фестивалда ғолиб бўлиш эса барча иштирокчиларнинг энг катта орзуси ҳисобланади. Бизга бу йил ана шундай бахт насиб этди. Фурсатдан фойдаланиб, санъатимизни юқори баҳолаган ҳакамларга, бизни қўллаб-қувватлаган томошабинларга ва албатта, устозларимизга мингдан минг раҳмат.\nМаросимда юртимиз санъат усталари ва ёш ижрочилар, фестиваль ғолиблари иштирокида концерт дастури намойиш этилди.\nФестиваль ғолибларини тақдирлаш маросимида Ўзбекистон Республикаси Маданият вазири ўринбосари К.Акилова ҳамда Самарқанд вилояти ҳокими Э.Турдимов иштирок этди.\nҒолиб ҲАСАНОВ, Хуршид ҚОДИРОВ, Алишер ИСРОИЛОВ (сурат), ЎзА